cyanic-selkie/wikianc huggingface dataset:
ཀོའུ་བ་ཆོས་ཀྱི་རྒྱ་མཚོ།
དགུང་ལོ་རེ་གསུམ་པ་དཔལ་གདོང་ཞེས་པ་ཆུ་བྱ༼ ཕྱི་ལོ༡༦༣༣ ༽ལོའི་ཟླ་བ་གཉིས་པར་བྲག་བྱ་ཁྱུང་དུ་ཕེབས་ཏེ་སྐྱིད་ཤོད་སྡེ་བ་ཆོས་རྗེ་ཚང་དང་མཇལ་འཛོམས་གནང་། རོང་བོ་གྲུབ་ཆེན་ཆོས་པ་ཡབ་སྲས་ཀྱིས་རོང་བོ་འཇམ་དབྱངས་ཀུན་གཟིགས་ཀྱི་སྐུ་བརྙན། གསེར་འབུམ་ཆེན་མོ་སོགས་ལ་རབ་གནས་མཛད་ཕྱིར་སྐྱིད་ཤོད་སྡེ་བ་ཆོས་རྗེ་རིན་པོ་ཆེ་སྤྱན་འདྲེན་པར་མངགས་ཀྱང་ཞལ་བཞེས་གསལ་བོ་མ་བྱུང་སྟབ ས། དེ་དུས་སླར་ཡང་རོང་བོ་གཉེར་བ་རྒྱལ་མཚན་སོགས་གདན་ཞུས་བསྐྱར་མ་མངགས་བྱུང་བ་ལ། ཀོའུ་བ་ཆོས་ཀྱི་རྒྱ་མཚོས་མགོ་འདྲེན་དང་ངོ་ཆེན་ཞུས་ཏེ་གཉེར་བ་རྒྱལ་མཚན་སོགས་གདན་འདྲེན་པ་རྣམས་ཀྱིས་ཀྱང་ནན་ཞུས་ལ་བརྟེན་ནས་གསུམ་པའི་ཡར་ཚེས་ལ་བྱ་ཁྱུང་ནས་གདན་བཏེགས། ཀོའུ་བ་ཆོས་ཀྱི་རྒྱ་མཚོས་སྐྱིད་ཤོད་སྡེ་བ་ཞབས་དྲུང་རིན་པོ་ཆེར་ཞབས་འབྲིང་མཛད་ནས་གསུམ་པའི་ཚེས་བརྒྱད་ལ་རོང་བ་ཡར་ནང་གི་ཆོས་སྡེར་ཕེབས། རེབ་གོང་གི་རྒྱ་བོད་མཐའ་དག་གིས་བསང་དང་རྟ་བསུ་སེར་སྤྲེངས་སོགས་ཞབས་ཏོག་རྒྱ་ཆེར་བསྒྲུབས། སྐྱིད་ཤོད་སྡེ་བ་ཆོས་རྗེ་རིན་པོ་ཆེའི་དྲུང་དུ་ཀོའུ་བ་ཆོས་ཀྱི་རྒྱ་མཚོས་སྐལ་ལྡན་གྱི་གདུལ་བྱ་མང་པོ་དང་ལྷན་དུ་འབྲོང་རྩེ་ལྷ་བཙུན་པའི་ཐུགས་རྗེ་ཆེན་པོའི་དམར་ཁྲིད། འཇིགས་བྱེད་བསྐྱེད་རིམ་རྫོགས་རིམ་གྱི་ཁྲིད། པཎ་ཆེན་རིན་པོ་ཆེའི་བདེ་བསང་གི་བསྐྱེད་རིམ། འཇིགས་བྱེད་དཔའ་གཅིག ཐུགས་རྗེ་ཆེན་པོ་གསང་སྒྲུབ་རྒྱལ་བ་རྒྱ་མཚོའི་དབང་། བདེ་མཆོག་ལཱུ་དྲིལ་གཉིས་ཀྱི་དབང་། བྱ་རྒྱུད་ལུགས་ཀྱི་མི་འཁྲུགས་པ་ལྷ་བཅུ་གསུམ་གྱི་དབང་། བྱམས་པ་འཇམ་དབྱངས་རྟ་མགྲིན་རྣམ་འཇོམས་སོགས་ཀྱི་རྗེས་གནང་དང་། ཆོས་སྐྱོང་དུ་མའི་རྗེས་གནང་། ཚེམ་བུ་དམར་ཁྲིད་ཀྱི་ཁྲིད། འཇིགས་བྱེད་སྒྲུབ་ཐབས་ཟ་མ་ཏོག རྗེ་གསུང་ཐོར་བུ། སྐྱིད་ཤོད་སྡེ་བ་ཆོས་རྗེ་རང་ཉིད་ཀྱི་གསུང་རྩོམ་མང་པོའི་ལུང་སོགས་ཆོས་བཀའ་ཟབ་མོ་མང་དུ་གསན། དེ་ནས་གྲུབ་ཆེན་ཆོས་པ་རིན་པོ་ཆེས་བཀས་བཀལ་ནས་རེབ་གོང་གི་མཁར་རྩེ་དྲུང་པ་སོགས་དགོན་མཐའ་དག་དང་། རྒྱ་བོད་ཐམས་ཅད་ཀྱིས་དངོས་འབུལ་སྤམ་མཐོར་བཏེགས་སྟེ་ཡབ་སྲས་གཉིས་ཀར་སྐྱེལ་ཐུང་མཛད་དོ།། སྡེ་བ་ཆོས་རྗེ་རོང་བོར་བྱོན་པའི་ཚེ། རང་གནས་ཆོས་རྫོངས་སུ་སྤྱན་དྲངས་པའི་ཚེ་ཡང་། གསང་བདེ་མི་འཁྲུགས་པའི་དབང་གིས་མཚན་པའི་དབང་རྗེས་གནང་ལུང་མན་ངག་གི་ནོར་བུས་ཐུགས་ཀྱི་བང་མཛོད་ཡོངས་སུ་གང་བར་བྱས་སོ།། དེ་ལྟར་བཀའ་དྲིན་ལྷག་པར་ཆེ་བ་དང ། འཕྲལ་གྱི་ཀུན་སྤྱོད་རྣམ་ཐར་མཛད་པ་བཟང་པོས་ཀྱང་ཐུགས་རབ་ཏུ་འཕྲོགས་ཏེ། ཁོ་བོས་སྔོན་གྱི་ཚེ། བླ་མ་པཎ་ཆེན་རིན་པོ་ཆེའི་མཚན་ཐོས་པ་ཙམ་གྱིས་མིག་ནས་མཆི་མ་འཁྲུག། ལུས་ཀྱི་བ་སྤུ་གཡོ་བ་ལ། སྡེ་བ་ཞབས་དྲུང་ཆོས་རྗེ་དང་མཇལ་ཕྱིན་ཆད་སྔར་གྱི་དད་པ་དེ་གནས་འཕོས་ནས། སྡེ་བ་ཆོས་རྗེའི་ཡིད་ལ་དྲན་པ་དང་། མཚན་ཐོས་པའི་མོད་ལ། མིག་ནས་མཆི་མ་འཁྲུག ལུས་ཀྱི་བ་སྤུ་གཡོ། སེམས་མཇལ་དོད་ཀྱི་འདུན་པས་ཚུགས་ཐབས་མེད་པ་ཞིག་རྒྱུན་དུ་བྱུང་གསུང་། ལོ་དེའི་སྟོན་དུས་འཕྲལ་གྱི་གྲིབ་ཀྱི་རྐྱེན་གྱིས་སྤྱན་ཅུང་ཟད་བསྙུང་བའི་ཚུལ་བསྟན།
དེ་ནས་དགུང་ལོ་དྲུག་ཅུ་རེ་ལྔ་བཞེས་པ་དངོས་བོ་བྱ་བ་ཤིང་མོ་ཕག་གི༼ ཕྱི་ལོ༡༦༣༥ ༽ལོ་ལ། དགོས་པའི་གཙོ་བོ་ཤར་ཙོང་ཁ་དེ་ཉིད། རྗེ་ཙོང་ཁ་པས་བྱིན་གྱིས་བརླབས་པའི་སྤྲུལ་བའི་གནས་ཆེན་ཡིན་པས། སྐུ་ཚེ་མཛད་པ་བཏུལ་འདོད་པ་ཡིན་པ་ལ། འཕྲལ་དུ་དབུས་སྨན་བཟང་པོ་ཅིག་དེར་ཡོད་འདུག་པས་སྤྱན་གྱི་བསྙུང་ནད་བཅས་པ་ལ་དེར་འགྲོ་གསུང་ནས། ཧོར་ཟླ་དང་པོ་ལ་ལྷུན་གྲུབ་ཆོས་རྫོང་ནས་གདན་བཏེགས། ཙོང་ཁའི་སའི་ཆ་ཨར་རྩེ་བྱ་བར་ཕྱག་ཕེབས། སྨན་པ་ལ་ཕྱག་རྩ་སྟོན་པ་ཙམ་མིན་པར་ཉིན་མཚན་ཁོར་ཡུག་ཏུ་ཐུགས་དམ་ལ་ཆེར་གཞོལ། དེའི་ཚེ་སྐུ་ཁམས་ནི་ཉིན་རེ་བཞིན་ཇེ་ཞན་དུ་སོང་ཡང་ཐུགས་དམ་སྔར་ཅི་མཛད་རྣམས་ལ་བརྩོན་འགྲུས་ནི་ལྷོད་པ་ནམ་ཡང་མེད་དོ།། དེའི་ཚེ་སྐུ་འབུམ་ཆོས་སྡེ་དང་ཐག་ཉེའི་སྡེ་རྣམས་ནས། བླ་མ་བཀའ་རབ་འབྱམས་གྲྭ་བུ་སློབ་ཡོན་བདག་དད་ཅན་རྣམས་ཞལ་གྱི་ཐ་མ་བལྟ་བ་ལ་འཚོགས། དེའི་ཚེ་བཀའ་རབ་འབྱམས་པ་འགའ་ཞིག་གིས། སྐུ་སྐྱེ་འབྱོན་པར་གསོལ་བ་བཏབ་པའི་ཚེ། ལན་ཅི་ཡང་མ་གསུངས་པར་བཞད་པ་ཅིག་མཛད། དེའི་ཚེ་ཉེ་འཁོར་རྣམས་ལ་ཁོ་བོས་སྡེ་བ་ཆོས་རྗེའི་དྲུང་དུ་ཡིད་ལ་གང་འདོད་ཀྱི་དབང་རྗེས་གནང་ལུང་མན་ངག་བསམ་གྱིས་མི་ཁྱབ་པ་ཞིག་ཉན་ནའང་། ད་དུང་གསུང་ལྷང་ལྷང་བ་ཞིག་རྣ་ལམ་འདིར་གྲགས་པ་ཅིག་འདོད་པས་ཁྱེད་རྣམས་ཀྱི་ཡིད་ལ་ཞོག་གསུངས། དེའི་ཚེ་སྡེ་བ་ཆོས་རྗེ་སྤྱན་དྲངས་པ་ལ། དེ་མ་ཐག་ཏུ་ཕེབས་བསྲེ་འཕོའི་གསལ་འདེབས་མཛད ། དེ་ནས་ཧོར་ཟླ་གསུམ་པའི་ཉི་ཤུ་ལྔ་ལ། བཞུགས་གདན་གྱི་སྟེང་དུ་སེང་གེའི་ཉལ་ཐབས་ཀྱིས་བཞུགས་ནས་ཞི་བའི་དབྱིངས་སུ་གཤེགས་སོ།། སྐུ་གདུང་སྐུ་འབུམ་པ་རྣམས་ཀྱིས་སྐུ་འབུམ་དང་། ཨར་རྩེ་པ་རྣམས་ཀྱིས་ཨར་རྩེ་རང་དུ་བཞུ་བར་འདོད་ནའང་། ཡུལ་གྱི་གྲྭ་བུ་སློབ་རྣམས་ཀྱིས་ཁྱོགས་ལ་བཏེགས་ནས་དགོན་རང་དུ་སྤྱན་དྲངས་ཏེ། ཞུགས་ལ་སྦྱང་པས་དུང་དཀར་གཡས་འཁྱིལ་ཡུངས་འབྲུ་ཙམ་ཤིན་ཏུ་གསལ་བ་ཅིག་བྱོན།། དེ་ལྟར་བླ་མའི་ཡོན་ཏན་འོ་མའི་མཚོར ། རྣམ་དཔྱོད་ངང་མོས་བླངས་པའི་བདུད་རྩིའི་བཅུད།། གང་འདི་ལོག་རྟོག་ཟུག་རྔུ་འབྱིན་པ་ལ།། བླ་ན་མེད་པའི་མཐུ་དང་ལྡན་གྱུར་ཅིག།
ཏིན་ཏིན་བོད་ལ་ཕྱིན་པ།
ཏིན་ཏིན་བོད་ལ་ཕྱིན་པ་ཟེར་བ་དེནི་ཏིན་ཏིན་གྱི་དཔའ་རྩལ་ནང་གི་གཅིག་རེད།
ནམ་ཟླའི་དཔལ་
འདི་ལོ་དང་ཟླ་བ་ཞེས་པའི་ཟླ་བ། ཉི་མ་ཟླ་བ་ཞེས་པའི་ཟླ་བ་བཅས་ལ་གོ་རྒྱུ་མིན་པར། དུས་བཞིའི་ནམ་ཟླ་ལ་གོ་དགོས་པ་དཔེར་ན། ཁ་སྐད་ནང། ནམ་ལ་དབྱར་ཀ ནམ་ལ་དགུན་ཀ་སོགས་ཟེར་བ་དེ་ཡིན། ནམ་ཟླའི་དཔལ་ཞེས་པ། ལོ་གཅིག་དུས་བཞིའི་ནང་གི་ནམ་ཟླ་སྐྱིད་ཤོས་དབྱར་དང་སྟོན་གཉིས་ལ་ཟེར།
ནམ་ར་ཆག་གོང་
ནམ་ར་དང་ཆག་གོང་ཞེས་ལུང་པ་གཉིས་ཡིན་འདྲ་སྙམ་སྟེ། ནམ་ར་ནི་འདམ་གཞུང་ངམ་ནག་ཆུ་བརྒྱུད་ཀྱི་ས་ཆ་ཞིག་ཡིན་པ་ས་མིང་དཀར་ཆག་ནང་གསལ་ཞིང། 《ཀམ་ཚང་ཆོས་འབྱུང་》ཀརྨ་པ་རོལ་པའི་རྡོ་རྗེའི་རྣམ་ཐར་ཤོག་གྲངས་༡༧༦ལས་ལྷ་ས་ནས་མདོ་སྨད་ཕྱོགས་སུ་ཕེབས་པའི་ལམ་བར་ནག་ཆུའི་ཆུ་ཆེན་པོ་དེ་སྒྲོལ་རྗེས་ནམ་རའི་ས་གནས་བརྒྱུད་ནས་ཕེབས་པར་གསལ། ཆག་གོང་ནི་འཕན་ཡུལ་གྱི་ནང་གསེས་ཆག་གི་ལུང་པ་ཡིན་ནམ་སྙམ།
ཨན་ནི་བ་ལེ་ཁས་ར་ཅི།
ཨན་ནི་བ་ལེ་ཁས་ར་ཅི་(ཡི་ཏ་ལིའི་སྐད།: Annibale Carracci)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
བོད་མི་ཐོག་མ་ཇི་ལྟར་བྱུང་ཚུལ།
བེ་རི་འཇིགས་མེད་དབང་རྒྱལ།
སྤྱན་འདྲེན་
༄༅། །མ་ལུས་སེམས་ཅན་ཀུན་གྱི་མགོན་གྱུར་ཅིང་། །བདུད་སྡེ་དཔུང་བཅས་མི་བཟད་འཇོམས་མཛད་ལྷ། །དངོས་རྣམས་མ་ལུས་ཡང་དག་མཁྱེན་གྱུར་པའི། །བཅོམ་ལྡན་འཁོར་བཅས་གནས་འདིར་གཤེགས་སུ་གསོལ། །བཅོམ་ལྡན་བསྐལ་པ་གྲངས་མེད་དུ་མ་རུ། །འགྲོ་ལ་བརྩེ་ཕྱིར་ཐུགས་རྗེ་རྣམས་སྦྱངས་ཤིང་། །སྨོན་ལམ་རྒྱ་ཆེན་དགོངས་པ་ཡོངས་རྫོགས་པ། །ཁྱེད་བཞེད་འགྲོ་དོན་མཛད་དུས་འདི་ལགས་ན། །དེ་ཕྱིངས་ཆོས་ཉིད་ཕོ་བྲང་ལྷུན་གྲུབ་ནས། །རྫུ་འཕྲུལ་བྱིན་རླབས་སྣ་ཚོགས་སྟོན་མཛད་ཅིང་། །མཐའ་ཡས་སེམས་ཅན་ཚོགས་རྣམས་བསྒྲལ་བྱའི་ཕྱིར། །ཡོངས་དག་འཁོར་དང་བཅས་ཏེ་གཤེགས་སུ་གསོལ། །ཆོས་རྣམས་ཀུན་གྱི་དབང་ཕྱུག་གཙོ། །བཙོ་མའི་གསེར་གྱི་མདོག་འདྲ་ཞིང་། །ཉི་མ་ལས་ལྷག་གཟི་བརྗིད་ཆེ། །དད་པས་སྤྱན་ནི་དྲང་བར་བགྱི། །ཞི་ཞིང་ཐུགས་རྗེ་ཆེ་ལྡན་པ། །དུལ་ཞིང་བསམ་ལྡན་ས་ལ་བཞུགས། །ཆོས་རྣམས་ཡེ་ཤེས་ཆགས་བྲལ་བ། །ཀུན་ཏུ་མི་ཟད་ནུས་པར་ལྡན། །ཚུར་སྤྱོན་ཚུར་སྤྱོན་ཞི་བདག་ལྷ། །ཐུབ་པའི་སྐྱེས་མཆོག་ཐམས་ཅད་མཁྱེན། །ཤིན་ཏུ་ལེགས་བྱས་གཟུགས་བརྙན་ནི། །མཆོད་པས་འདིར་ནི་གཤིགས་སུ་གསོལ། །འདིར་ནི་གཟུགས་དང་ལྷན་གཅིག་ཏུ༑ ༑འགྲོ་བའི་དོན་དུ་བཞུགས་ནས་ཀྱང་། །ནད་མེད་ཚེ་དང་དབང་ཕྱུག་དང་། །མཆོག་རྣམས་ལེགས་པར་སྩལ་དུ་གསོལ། །བཅོམ་ལྡན་འདིར་ནི་བྱོན་པ་ལེགས། །བདག་ཅག་བསོས་ནམས་སྐལ་བར་ལྡན། །བདག་གི་མཆོད་ཡོན་བཞེས་ནས་ཀྱང་། །ཐུགས་ལ་དགོངས་ཤིང་གནང་བར་མཛོད། །བདག་ཀྱང་འགྲོ་ལ་ཐུགས་བརྩེའི་ཕྱིར། །ཉིད་ཀྱི་རྫུ་འཕྲུལ་མཐུ་ཡིས་ནི། །ཇི་སྲིད་མཆོད་པ་བདག་བགྱིད་ན། །དེ་སྲིད་བཅོམ་ལྡན་བཞུགས་སུ་གསོལ། །
༄༅།། ལུ་ཀཱ་ཡིས་བྲིས་པའི་འཕྲིན་བཟང་བཞུགས་སོ།།
ལུ་ཀཱ་ཡིས་བྲིས་པའི་འཕྲིན་བཟང་བཞུགས་སོ་ཞེས་པ་ནི་ཡེ་ཤུའི་ཆོས་ལུགས་ཀྱི་དཔེ་ཆ་ཞིག་རེད།
ཇི་ཡོ་ཝ་ནི་བོལ་དི་ནི།
ཇི་ཡོ་ཝ་ནི་བོལ་དི་ནི་(ཡི་ཏ་ལིའི་སྐད།: Giovanni Boldini)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ནར་མ་དཱ་
འདི་ཆུ་བོ་སིན་དྷུའི་མིང་གི་མངོན་བརྗོད་དེ། ནར་མ་དཱ་ཞེས་པ་བོད་སྐད་དུ་བསྒྱུར་ན་རྩེད་འཇོའི་ཆུ་ཀླུང་ཟེར། ཆུ་བོ་སིན་དྷུ་ནི་བོད་ཀྱི་གངས་རི་ཏི་སེའི་ནུབ་བྱང་ངོས་ནས་འབབ་པ་ཀསྨིརའི་ཡུལ་གྱི་གཞུང་བརྒྱུད་ནུབ་པ་ཀི་སི་ཐན་གྱི་རྒྱལ་ས་ཁ་ར་ཏྲིའི་བྱང་ཕྱོགས་ནས་ལྷོ་ཕྱོགས་ཀྱི་རྒྱ་མཚོར་འབབ་པ་ཡིན་ཅིང། སྔོན་དུས་སུ་ཆུ་བོ་སིན་དྷུ་འབབ་པའི་ཡུལ་ཁོ་ནར་ཧིན་རྡུའི་ཡུལ་ཟེར་བ་དེང་སང་རྒྱ་གར་གྱི་ཡུལ་སྤྱིའི་མིང་དུ་ཆགས་པ་ཡིན་ཞེས་དགེ་འདུན་ཆོས་འཕེལ་གྱིས་མཛད་པའི་《དེབ་ཐེར་དཀར་པོར་》གསལ།
ནལ་གྱི་བུ་
ནལ་ནི་ཁྱོ་ཤོག་གཉིས་རུས་པ་གཅིག་པའི་མིང་དང། ནལ་གྱི་བུ་ནི་ཕ་ངོས་བཟུང་མེད་པའི་བུའམ་ཁྱོ་ཤུག་རུས་པ་གཅིག་པ་ལས་སྐྱེས་པའི་ཕྲུ་གུ།
བསམ་ཡས་དགོན།
ལོ་རྒྱུས།
བོད་ཀྱི་དགོན་པ་རྙིང་ཤོས་བསམ་ཡས་རེད། བསམ་ཡས་གཙུག་ལག་ཁང་མཚན་རྒྱས་པར་འབོད་ན་དཔལ་བསམ་ཡས་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་ཞེས་གྲགས། གཙུག་ལག་ཁང་འདི་ནི་བོད་ལྗོངས་གནས་རི་བཞི་ཡི་ཡ་གྱལ་ཧས་པོ་རི་ཡི་འདབས་ཤིག་ན་གནས་ཤིང་། དེ་ནི་སྤྱི་ལོའི་དུས་རབས་བརྒྱད་པའི་དུས་དཀྱིལ་དུ་ཆོས་རྒྱལ་ཁྲི་སྲོང་ལྡེ་བཙན་གྱིས་ཟ་ཧོར་གྱི་གདུང་ལས་བལྟམས་པའི་མཁན་ཆེན་བྷོ་དྷི་ས་ཏྭ་དང་། ཨོ་རྒྱན་གྱི་སློབ་དཔོན་པདྨ་འབྱུང་གནས་བོད་དུ་གདན་དྲངས་རྗེས་སློབ་དཔོན་གྱིས་ས་དཔྱད་བརྟགས་ནས་ཆུ་ཕོ་སྟག་སྤྱི་ལོ་༧༦༢ལ་རྨང་བཏིངས་ཏེ་ལོ་གསུམ་ལ་རྫོགས་པར་གྲུབ། དེའི་དུས་སུ་བོད་དུ་ནང་པ་སངས་རྒྱས་པའི་ཆོས་ལུགས་བོན་པོ་ལས་རྣམ་པར་རྒྱལ་བ་དང་། ཕྱོགས་མཚུངས་བཙན་པོས་ཀྱང་རྒྱབ་སྐྱོར་ཤུགས་ཆེན་གནང་བར་བརྟེན་སངས་རྒྱས་ཀྱི་བསྟན་པ་ཉི་མ་ཤར་བ་བཞིན་དར་ནས་སད་མི་བདུན་རབ་ཏུ་བྱུང་བ་དང་། བོད་དུ་ནང་པ་སངས་རྒྱས་པའི་གཙུག་ལག་ཁང་དང་པོ་འདི་ཡང་བཞེངས།གཙུག་ལག་ཁང་འདི་ཐོག་བརྩེགས་རིམ་པ་གསུམ་དང་ལྡན་ཞིང་། མཐའ་བཞི་ལྕགས་རིས་བསྐོར་ལ་གླིང་བཞི་གླིང་ཕྲན་གྱིས་བརྒྱན་པ་སྟེ།ཤར་གྱི་གླིང་དུ།སད་མི་བདུན་རབ་ཏུ་བྱུང་གནས་རྣམ་དག་ཁྲིམས་ཁང་གླིང་དང་། ཆོས་དཔྱད་བྱ་ཡུལ་མཁྱེན་རབ་འཇམ་དཔལ་གླིང་། བརྡ་སློབ་ཁང་བརྡ་སྦྱོར་ཚང་མང་གླིང་། ལྷོ་ཡི་གླིང་དུ་སྔགས་ཀྱི་སྲི་གཏད་མནན་ཁང་བདུད་འདུལ་སྔགས་པ་གླིང་། བཙན་པོའི་རྟ་མགྲིན་སྒྲུབ་གནས་ཨརྱ་པ་ལོའི་གླིང་། ཆོས་སྒྱུར་ཁང་སྒྲ་སྒྱུར་རྒྱ་གར་གླིང་། ནུབ་ཀྱི་གླིང་དུ། བཻ་རོ་ཙཱ་ན་བཞུགས་ཡུལ་བཻ་རོ་ཙཱ་ནའི་གླིང་། མ་འོངས་ལུང་བསྟན་ཁང་བྱམས་པ་གླིང་། བསམ་གཏན་སྒོམ་ཁང་བསམ་གཏན་གླིང་། བྱང་གི་གླིང་དུ་རིན་ཆེན་གཏེར་མཛོད་ཁང་རིན་ཆེན་སྣ་ཚོགས་གླིང་། བྱང་ཆུབ་སེམས་བསྐྱེད་གནས་བྱང་ཆུབ་སེམས་བསྐྱེད་གླིང་། མཛོད་ཁང་པད་དཀར་དཀར་མཛོད་གླིང་སོགས་སོ།
གཙུག་ལག་ཁང་འདིའི་བཟོ་སྐྲུན་གྱི་བཀོད་པ་ཐུན་མོང་མ་ཡིན་པ་ཞིག་ཡོད་པ་ནི་བོད་ཆོས་ལ་དད་པ་རྣམས་དགའ་བ་སྐྱེ་བའི་ཕྱིར་འོག་ཁང་བོད་ལུགས་དང་། ཞང་པོ་ རྒྱ་ཡིན་པས་བར་ཁང་རྒྱ་ལུགས།ཆོས་ཀྱི་འབྱུང་གནས་རྒྱ་གར་ཡིན་པས་སྟེང་ཁང་རྒྱ་གར་ལུགས་བཅས་ལུགས་གསུམ་གྱི་ཁྱད་ཆོས་ཚང་བ་བྱས་ཡོད།འོག་ཁང་རྣམ་དག་སྒོ་གསུམ་དུ་འདུ་ཁང་ཀ་བ་བཅོ་བརྒྱད་ཀྱི་རྒྱ་ཁྱོན་དུ་རྟེན་གཙོ་གུ་རུ་ང་འདྲ་མ་དང་། གཙོ་བོའི་གཡས་གཡོན་དུ་མཁན་སློབ་ཆོས་གསུམ་དང་། བཻ་རོ་ཙཱ་ན། གཡས་སུ་ཇོ་རྔོག་འབྲོམ་གསུམ་དང་འཇམ་དབྱངས་རྣམ་གསུམ་སོགས་ཀྱི་སྐུ་བཪྙན་བཞུགས།གཙང་ཁང་དབུས་མའི་རྟེན་གཙོ་རྡོ་སྐུ་རང་བྱོན་ཇོ་བོ་བྱང་ཆུབ་ཆེན་མོ་དང་།དེའི་གཡས་སུ་ནམ་མཁའི་སྙིང་པོ།བྱམས་པ།སྤྱན་རས་གཟིགས་སའི་སྙིང་པོ།དགའ་བའི་དཔལ།ཁྲོ་བོ་ཁམས་གསུམ་རྣམ་རྒྱལ་དང་དྲུག་གོ། གཡོན་དུ་བྱང་ཆུབ་སེམས་དཔའ་ཀུན་ཏུ་བཟང་པོ། ཕྱག་རྡོར།འཇམ་དབྱངས་།སྒྲིབ་པ་རྣམ་སེལ།དགེ་བསྙེན་ཆེན་པོ་དྲི་མ་མེད་པ་དང་།ཁྲོ་བོ་མི་གཡོ་བ།དམར་པོ་གཙོ་འཁོར་བཅུ་གསུམ།གསང་འདུས་ཡེ་ཤེས་ཞབས་ལུགས་ལ་ལྷ་བཅུ་དགུ་ཡོད་པ་ལས་དྲུག་མ་ཤོང་ནས་བྱང་ཆུབ་ཆེན་པོའི་རྒྱབ་ཏུ་གྱང་ལོགས་ལ་བྲིས་པ་སོགས་རྟེན་བྱིན་ཅན་མང་པོ་བཞུགས། བར་ཁང་གཡུ་ཞལ་མཐིལ་རྒྱ་ཁྱོན་ཀ་བ་ཉི་ཤུའི་ས།རྟེན་གཙོ་མཁན་སློབ་ཆོས་གསུམ་དང་། སྐུ་རྒྱུ་ཀོ་བ་ལས་བཞེངས་པའི་གཙོ་བོ་རྣམ་པར་སྣང་མཛད།དེའི་གཡོན་དུ་མ་འོངས་པའི་སངས་རྒྱས་རྒྱལ་བ་བྱམས་པ་མགོན་པོ་སྐུ་བཞེངས་སྟབས་སུ་བཞུགས་པ་སོགས་ཀྱིས་གཙོས་སྐུ་བཪྙན་མང་དུ་བཞུགས།སྟེང་ཁང་དུ་སྐུ་རྒྱུ་རས་འདམ་ལས་བཞེངས་པའི་སངས་རྒྱས་རྣམ་པར་སྣང་མཛད་ཀུན་ཏུ་རིག་པ་རིགས་ལྔ་དང་།ཉེ་སྲས་བརྒྱད།བྱང་ཆུབ་སེམས་དཔའ་རྡོ་རྗེ་རྒྱལ་པོ་སོགས་སངས་རྒྱས་བྱང་སེམས་ཀྱི་སྐུ་བཪྙན་མང་པོ་བཞུགས་ལྷ་ཁང་དེ་དག་གི་སྐྱ་ལྡེབས་སུ་མདོ་སྡེ་ལས་བྱུང་བའི་རྟོགས་བརྗོད་དང་།སངས་རྒྱས་བྱང་སེམས་ཡི་དམ་ཆོས་སྐྱོང་སྲུང་མའི་རྒྱུད་རིས་ཚར་དུ་དངར་བ་བྲིས་ཡོད་ལ་ཐོག་སྟེང་དུ་གཉྫི་ར་གསེར་ལ་ཤེལ་གྱི་ཏོག་ཅན་བཙུགས་ཡོད། གཞན་ཡང་གཙུག་ལག་ཁང་འདིའི་ཕྱོགས་བཞིར་ཁ་དོག་མི་གཅིག་པའི་མཆོད་རྟེན་ཆེན་པོ་བཞི་ཡོད་པ་སྟེ།བྱང་ཤར་མཚམས་སུ་རྒྱུ་བོད་རྫ་ལས་གྲུབ་པའི་མཆོད་རྟེན་སྔོན་པོ་ཐོག་བརྩེགས་བདུན་ཙམ་ལྡན་པ་ཞིག་གནས།མཆོད་རྟེན་དེ་ནི་ཆོས་ཀྱི་འཁོར་ལོ་དེ་བཞིན་གཤེགས་པའི་ལུགས་སྒོ་བཅུ་དྲུག་གིས་བརྒྱན་པ། ཁྲི་དཔངས་མཐོ་བ།མཆོད་རྟེན་གྱི་བང་རིམ་གཉིས་པའི་ཕྱོགས་བཞིར་ལྷ་ཁང་གསུམ་རེ་དང་། མཆོད་རྟེན་གྱི་བུམ་པའི་ཐོག་ཕྱོགས་བཞིར་ལྷ་ཁང་གསུམ་རེ་དང་།མཆོད་རྟེན་གྱི་བང་རིམ་གཉིས་པའི་ཕྱོགས་བཞིར་ལྷ་ཁང་རེ།བུམ་པའི་སྟེང་དུ་ཆོས་འཁོར་བཅུ་གསུམ།དེའི་རྩེ་མོར་ནོར་བུའི་ཏོག་གིས་མཛེས་པར་བྱས་ཤིང་དེ་ནས་ཕྱོགས་བཞིར་ལྕགས་ཐག་གིས་སྦྲེལ་ཡོད། མཆོད་རྟེན་ནག་པོ་ནི་གཙུག་ལག་ཁང་གི་ནུབ་བྱང་ཕྱོགས་སུ་གནས་ཤིང་།དེ་ནི་དེ་བཞིན་གཤེགས་པའི་གདུང་གིས་བརྒྱན་པ་རང་སངས་རྒྱས་ཀྱི་ལུགས་སུ་བཞེངས་པ་ཁྲོ་ཟངས་ཁ་སྦུབས་པ་ལྟ་བུར་སྣང་།མཆོད་རྟེན་དེ་རྩིག་གདན་གྲུ་བཞིའི་སྟེང་པད་མ་འདབ་བརྒྱད་ཀྱི་ཆོས་ཁྲི་དང་།དེའི་སྟེང་དུ་མཆོད་རྟེན་གྱི་བུམ་པ།ཆོས་འཁོར་བཅུ་གསུམ་ཡང་སྟེང་དུ་ནོར་བུའི་ཏོག་བཅས་ཀྱི་མཛེས་པར་སྣང་།
མཆོད་རྟེན་དཀར་པོ་ནི་གཙུག་ལག་ཁང་གི་ཤར་ལྷོའི་མཚམས་སུ་ཆགས།དེའི་མཐའ་སྐོར་དུ་ས་དཀར་གསོལ་བའི་མཆོད་རྟེན་ཆུང་དུ་བརྒྱ་རྩ་བརྒྱད་ཀྱིས་བསྐོར་བ་དང་དབུས་སུ་མཆོད་རྟེན་དཀར་པོ་སེང་གེ་བརྒྱད་ཀྱིས་བརྒྱན། དེའི་བང་རིམ་དང་། ཆོས་འཁོར་བཅུ་གསུམ་ནོར་ཏོག་པོགས་ཀྱང་སྤིར་ན་གོང་དང་འདྲ།གཙུག་ལག་ཁང་གི་ལྷོ་ནུབ་མཚམས་སུ་མཆོད་རྟེན་དམར་པོ་བཞུགས་།དེ་ནི་རྒྱུ་སོ་ཕག་དང་རྡོ་ལས་གྲུབ་ཅིང་དབྱིབས་ཅོང་དྲིལ་ཁ་སྦུབས་པ་ལྟར་དུ་སྣང་བ་བཅས་མཆོད་རྟེན་ཆེན་པོ་རྣམ་བཞིའི་བཀོད་པ་ངོ་མཚར་ཆེ་ཞིང་ནང་དུ་རྟེན་བྱིན་ཅན་ཁྱད་དུ་འཕགས་པ་དུ་མ་བཞུགས་ཡོད།གཙུག་ལག་ཁང་གི་གཞུང་སྒོའི་ལྷོ་ངོས་རྩིག་འགྲམ་དུ་རྡོ་རིང་ཞིག་ཡོད་པ་དེ་ནི་བཙན་པོ་ཁྲི་སྲོང་ལྡེ་བཙན་གྱི་སྐུ་དུས་སུ་བཙུགས།རྡོ་རིང་གི་ཐོག་ཏུ་བོད་ཡིག་ཁོ་ན་ལས་གཞན་གྱི་རྒྱན་རིས་སོགས་གང་ཡང་མེད་པས་གནའ་ཉམས་དང་ལྡན་པ་ཞིག་ཡོད། གཞན་ཡང་འོག་ཁང་རྣམ་དག་སྒོ་གསུམ་གྱི་རྒྱལ་སྒོའི་ཐོག་ཏུ་ཆིང་གོང་མས་བྲིས་པའི་ཀེ་ལོ་ཅ་ལན་ཞེས་པའི་རྒྱ་ཡིག་གི་སྒོ་པན་ཞིག་བཀལ་ཡོད་པ་དང་།དེའི་མདུན་གྱི་རྒྱལ་སྒོའི་སྦྲ་ཤུར་ནང་བོད་ཡིག་བཀོད་པའི་ཅོང་ཆེན་པོ་ཞིག་བཀལ་ཡོད་པ་《མཁས་པའི་དགའ་སྟོན་》ནང་ཅོང་འདི་ནི་རྒྱལ་བའི་བསྟན་པར་དད་ཞེན་ཆེ་བའི་བཙན་པོ་ཁྲི་སྲོང་ལྡེ་བཙན་གྱི་བཙུན་མོ་འབྲོ་བཟའ་བྱང་ཆུབ་སྒྲོན་གྱིས་ཕུལ་བར་བཤདདཔལ་བསམ་ཡས་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་འདི་མཁན་སློབ་ཆོས་གསུམ་གྱིས་ཐུན་མོང་ཐོག་ཕྱག་བཏབ་ནས་སངས་རྒྱས་ཀྱི་བསྟན་པ་རྒྱ་ཆེར་སྤེལ།འོན་ཀྱང་ཕྱིས་ཀྱི་མི་ལོ་བཞི་བརྒྱ་ལྷག་ཙམ་རིང་གི་ཟང་ཟིང་དང་།བོད་སིལ་ བུའི་དུས་ཡུན་ཅུང་རིང་བ་བཅས་ཀྱིས་རྐྱེན་པས་དུས་རབས་བཅོ་ལྔ་ནས་དུས་རབས་བཅུ་དྲུག་པའི་མཚམས་སུ་དགོན་པ་འདི་ཐོར་ཞིག་ཏུ་སོང་།དུས་ཕྱིས་ས་ཆེན་ཀུན་དགའ་སྙིང་པོ་སོགས་སྐྱེས་ཆེན་མང་པོས་ཉམས་གསོ་རིམ་པ་མཛད།ངག་རྒྱུན་ལྟར་ན་མི་ལོ་སུམ་བརྒྱའི་གོང་རོལ་དུ་བསམ་ཡས་གཙུག་ལག་ཁང་འདིར་ཞུགས་ཀྱིས་རྐྱེན་པས་སྔར་གྱི་ཁང་རྒྱུད་རྣམས་མེས་འཇིག་སྐད།ད་ལྟའི་བསམ་ཡས་དགོན་འདི་རྒྱལ་བ་སྐལ་བཟང་རྒྱ་མཚོའི་སྐུ་ཐོག་དེ་མོ་རྒྱལ་ཐོག་ཐོག་མའི་སྐབས་ཉམས་གསོ་རྒྱ་ཆེར་མཛད་ནས་བསྒྲུབས།གཙུག་ལག་ཁང་འདི་ཆོས་འཁོར་གསུམ་གྱི་ཡ་གྱལ།བསྟན་པ་སྔ་དར་ལ་དམ་པའི་ཆོས་དར་ཡུལ།རྒྱ་གར་གྱི་ལོ་པཎ་དུ་མ་བྱོན་ཏེ་དམ་པའི་ཆོས་མང་པོ་བསྒྱུར་བའི་གནས་མཆོགགཞི་རྒྱ་ཆེ་ལ་འཕང་མཐོ་བ།རྒྱུ་བཟང་ལ་བཀོད་པ་ལེགས་པ། བཙན་པོའི་ཐུགས་དམ།འབངས་ཀྱི་མཆོད་གནས།དཀོན་མཆོག་གི་ཞིང་ཁམས།དགེ་འདུན་གྱི་བཞུགས་གནས་བཅས་ཡངས་པའི་ནོར་འཛིན་ཁྱོན་དུ་སྙན་གྲགས་ཀྱི་བ་དན་ལྷབ་ལྷུབ་ཏུ་གཡོ་བར་བྱས།འོན་ཀྱང་ལོ་བཅུའི་གོད་ཆག་ནང་གཙུག་ལག་ཁང་རྟེན་དང་བརྟེན་པ་དང་བཅས་པར་གཏོར་སྐྱོན་ཆེན་པོ་བྱུང་རུང་།གཙུག་ལག་ཁང་འདི་སྤྱི་ལོ་༡༩༦༢ལོ་ནས་བཟུང་རང་སྐྱོང་ལྗོངས་ཀྱི་གཙོ་གནད་རིག་དངོས་སྲུང་སྐྱོབ་སྡེ་ཚན་དུ་གཏོགས་ནས་དེང་སྐབས་སྲིད་གཞུང་ནས་གྲོན་དངུལ་གནང་སྟེ་གཞི་རྒྱ་ཆེ་བའི་ཉམས་གསོ་འགོ་ཚུགས་སོ། །
མིང་འབྱུང་ཚུལ།
གཙུག་ལག་ཁང་དེ་ཉིད་བཀོད་པ་མཛེས་ཤིང་ལྟ་ན་སྡུག་པ།ལྟ་བས་ཆོག་མི་ཤེས་པ།བསམ་ཡུལ་ལས་འདས་པ་ཞིག་བྱུང་བས་ན་བསམ་ཡས་ཞེས་མཚན་དུ་ཐོགས།
ཆོས་ལུགས།
བསམ་ཡས་ནི་བོད་ཀྱི་གྲུབ་མཐའ་རྙིང་མ་པའི་དགོན་སྡེ་གཅིག་རེད།
ན་མོ་དགོན
མཚན་གཞན་ལ་ན་མོ་ཐུབ་པ་ལྷ་ཁང་ཞེས་ཟེར། སེ་སྨུག་དགོན་ནས་སྤྱི་ལེ་བདུན་ཙམ་སྤྱིར་བཏང་འཁོར་ལམ་བརྒྱུད་མར་ཡོང་དུས་ན་མོ་གྲོང་དབུས་སུ་དགོན་དེ་མཇལ་རྒྱུ་ཡོད། དགོན་དེར་ལྷ་ཁང་གཅིག་ཡོད་པ་དེར་ཐུབ་པ་གསུང་བྱོན་མ་ཞིག་ཡོད། དེ་ནི་ཞང་སྣ་ནམ་རྡོ་རྗེས་འཕན་པོར་བྱམསཔ་སྤུན་གསུམ་བཞེངས་པ་གནང་སྐབས་ས་ཕུད་རྡོ་ཕུད་ཀྱིས་བཞེངས་གནང་བ་ཡིན་ཞེས་གསུངས། སྔོན་ལྷ་ཁང་དེར་སྐུ་གཉེར་ཨ་ནི་ཞིག་ཡོད་པ་ལ་ཉིན་ཞིག་ཨ་ནིའི་བ་ཕྱུགས་རྐུན་མས་ཁྲིད་འགྲོ་སྐབས། ཐུབ་པས་ཨ་ནི་ཨ་ནི་བ་ཕྱུགས་རྐུན་མས་ཁྲིད་འགྲི་གི་འདུག་ཅེས་གསུང་བྱོན་ཟེར། སྔོན་ཐུབ་པ་ལྷ་ཁང་དེར་སྐུ་གཉེར་གྲོང་མི་རེས་མོས་ཀྱིས་བྱེད་སྲོལ་ཡོད། རྒྱལ་སྟོད་ཀྱི་ཁོངས་ཡིན། འཕན་པོའི་བྱམས་པ་སྤུན་གསུམ་མཇལ་རྗེས་ཐུབ་པ་དེ་མ་མཇལ་ན་གོས་ལ་གོང་བ་མེད་པ་དང་གཅིག་མཚུངས་ཡིན་ཞེས་ཟེར། ད་ལྟ་སྔོན་གྱི་ལྷ་ཁང་དེའི་ཤུལ་དུ་ལྷ་ཁང་དང་ཐུབ་པ་གསར་བཞེངས་གནང་བ་མཇལ་རྒྱུ་ཡོད།
ནས་གཅིག་
གཟུགས་ཀྱི་མཐའ་སྟེ་ཤིག་བདུན་ལ་ནས་གཅིག་
ནས་རྫང་
ནས་འབྲུ་བླུག་པའི་བང་བའམ་སྣོད་དེ་འདམ་བུ་དང་སྨྱུག་མའི་ཚལ་བ་སོགས་ཀྱིས་གླས་པའི་འབྲུ་བླུག་སའི་སྣོད་ལ་རྫང་ངམ་སྦྱང་ཟེར་རོ།
༄༅།། ཡོ་ཧ་ནན་གྱིས་བྲིས་པའི་འཕྲིན་བཟང་བཞུགས་སོ།།
ཡོ་ཧ་ནན་གྱིས་བྲིས་པའི་འཕྲིན་བཟང་བཞུགས་སོ་ཞེས་པ་ནི་ཡེ་ཤུའི་ཆོས་ལུགས་ཀྱི་དཔེ་ཆ་ཞིག་རེད།
ཝི་ཏོ་རེ་ཁར་པ་ཅིའོ།
ཝི་ཏོ་རེ་ཁར་པ་ཅིའོ་(ཡི་ཏ་ལིའི་སྐད།: Vittore Carpaccio)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
སེ་སྨུག་དགོན
སེ་སྨུག་ཅེས་པ་ནི། གནས་དེར་ཤིང་སེ་བ་སྨུག་པོ་མང་པོ་སྐྱེས་ཡོད་སྟབས་སེ་སྨུག་ཅེས་པ་དེ་ལྟར་ཐོགས། སྤྱན་ལེགས་ནས་སྤྱིར་བཏང་འཁོར་ལམ་བརྒྱུད་ཤར་ངོས་ཀྱི་རི་ལྡེབས་སུ་སྤྱི་ལེ་ལྔ་ཙམ་སོང་ན་ཀླུ་སྟོད་ཅེས་པའི་གྲོང་གི་ལྟག་ཏུ་དགོན་དེ་མཇལ་རྒྱུ་ཡོད། དགོན་དེ་ནི་ཞང་སྣ་ནམ་རྡོ་རྗེ་དབང་ཕྱུག་གིས་ཐོག་མར་རི་སྟེང་དུ་ཕྱག་འདེབས་གནང་མཛད་པ་ལ་རྗེས་སུ་ད་ལྟའི་གནས་དེར་སྤོས་གནང་མཛད། ཞང་སྣ་ནམ་རྡོ་རྗེ་དབང་ཕྱུག་གི་སྐུའི་སྐྱེ་བ་འཕགས་པ་བྱང་ཆུབ་ཚུལ་ཁྲིམས་གཉེན་ཆེན་ཐང་ལྷའི་ཁོངས་སེང་དུ་བཞུགས་སྐབས་སེང་གེའི་འོ་མ་བཞོས་པའི་འོ་མས་རིལ་བུ་སྒྲིལ་གནང་མཛད་པ་ལ་རྗེས་སུ་རྒྱལ་སྟོད་གྲྭ་ཚང་གི་གཡང་སྒམ་ནང་དུ་ཡོད་པ་ལ་ཆར་འབེབས་གནང་སྐབས་ཀྱང་གཡང་སྒམ་ནང་ནས་རིལ་བུ་བཏོན་ནས་ཀླུ་བརྒྱད་ཅེས་པའི་མཚོའི་ནང་མཚོ་རྫས་བཏབ་སྟེ་ཆར་འབེབས་གནང་ན་ཆར་པ་ཕྲན་ཙམ་མ་བབས་པ་གཏན་ནས་མེད་ཅེས་ཟེར། དགོན་དེའི་འོག་གི་གྲོག་རོང་ནང་རྡོའི་མགོན་པོ་ཕྱག་དྲུག་ཅིག་ཡོད་པ་དེ་ནི་ད་ལྟའི་དགོན་དེ་ཕྱག་འདེབས་པའི་ལུང་བསྟན་མཁན་དེ་ཡིན་པ་དང་། དེའང་ཐོག་མའི་དགོན་རི་སྟེང་ནས་ད་ལྟའི་གནས་དེར་སྤོས་ཡོང་དུས་རྡོའི་མགོན་པོ་ཨ་ནི་ཞིག་གི་རྒྱབ་ཏུ་འཁུར་ནས་ཡོང་སྟེ་ད་ལྟའི་མགོན་པོ་ཡོད་ས་དེར་ངལ་གསོ་བརྒྱབ་ཏེ་ཆུ་བཏུང་། དེ་ནས་སླར་ཡང་འཁུར་ཡོང་རྩིས་བྱེད་སྐབས་མགོན་པོ་མ་ཐེག ད་ནང་ཐེག་པ་ལ་ད་ལྟ་མ་ཐེག་པ་ཅི་ཡིན་ཞེས་ཆིག་ལབས་བརྒྱབ་པས། མགོན་པོའི་སྐུ་བརྙན་གྱིས་ང་གྲོང་ནང་ཁྱེར་ཏེ་ཅི་བྱེད་དེ་ལས་འདིར་ཞོགས། དགོན་ཕ་ཀིར་ཐོབས་ཞེས་གསུང་བྱོན། སྔོན་འདུ་ཁང་ཀ་བ་དྲུག་གི་ནང་བཙུན་མ་ཉེར་བདུན་ཙན་གྱིས་རི་བོ་དགེ་ལྡན་ཕྱག་བཞེད་མཛད། རྒྱལ་སྟོད་གྲྭ་ཚང་གི་ཁོངས་ཡིན། ད་ལྟ་སྔོན་གྱི་འདུ་ཁང་གི་ཤུལ་དུ་གསར་བཞེངས་གནང་བའི་འདུ་ཁང་ནང་རྗེ་ཡབ་སྲས་གསུམ་དང་། མགོན་ཁང་ནང་ལྷ་མགོན་ཆོས་གསུམ་དང་། དགྲ་ལྷ་སྣེའུ་ཀླུ་བདུད་བཙན་རྒོད་དང་། འབྲོག་བཙན་སོགས་གསར་བཞེངས་གནང་བ་མཇལ་རྒྱུ་ཡོད།
ནི་གའི་ཆོས་དྲུག་
གཏུམ་མོ་བདེ་དྲོད་རང་འབར། སྒྱུ་ལུས་ཆགས་སྡང་རང་གྲོལ། རྨི་ལམ་ཉིང་འཁྲུལ་རང་དག་འོད་གསལ་གཏི་མུག་རང་སངས། འཕོ་བ་མ་བསྒོམ་སངས་རྒྱས། བར་དོ་རྒྱལ་བ་ལོངས་སྐུའོ།།
དཔལ་ལྡན་འབྲས་སྤུངས་བློ་གསལ་གླིང་གི་ཁམས་ཙན་ཉེར་དྲུག་
༡ ཀོང་པོ། ༢ ཕོ་ཁང། ༣ ཚ་བ། ༤ ཧྲེ་བོ། ༥ སྤོ་འབོར། ༦ མི་ཉག། ༧ ལྡན་མ། ༨ གླིང་བ། ༩ གཙང་པ། ༡༠ དབུས་སྟོད། ༡༡ རོང་པོ་ཤར། ༡༢ རོང་པོ་ནུབ་ ༡༣ གོ་བོ། ༡༤ ཉག་རེ། ༡༥ ལྷོ་བ། ༡༦ མངའ་རིས་དཔེ་ཐུབ་ ༡༧ རྒྱལ་པ། ༡༨ ཉང་པོ། ༡༩ འཕའ་ར། ༢༠ སྡིངས་ཁ། ༢༡ ཚུལ་ཁང། ༢༢ རྩེད་ཐང། ༢༣ མངའ་རིས། ༢༤ གུ་གེ། ༢༥ རྒྱ། ༢༦ གྲགས་པ་བཅས་ཉེར་དྲུག་གོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
སྣེ་མོ་དགོན
མཚན་རྒྱས་པར་སྣེ་མོ་ཇོ་གདན་དགོན་ཞེས་ཞུ། ན་མོ་ཐུབ་པ་ལྷ་ཁང་ནས་སྤྱི་ལེ་བཅུ་ཙམ་སོང་ན་སྣེ་མོ་གྲོང་དུ་འབྱོར་ཞིང་གྲོང་དེའི་ལྟག་ཏུ་དགོན་དེ་མཇལ་རྒྱུ་ཡོད། དགོན་དེ་ནི་ཐོག་མར་ཇོ་བོ་རྗེའི་སློབ་མ་ཇོ་གདན་བཟོད་པ་རྒྱ་མཚོས་སྤྱི་ལོ་༡༡༤༨ལོར་ཕྱག་འདེབས་གནང་མཛད། ཐོག་མར་ས་སྐྱ་ངོར་ལུགས་ཕྱག་བཞེད་མཛད་པ་ལ་རྗེས་སུ་དགེ་ལྡན་ཕྱག་བཞེད་མཛད་པར་གྱུར། སྔོན་འདུ་ཁང་ཀ་བ་དྲུག་གི་ནང་གཙོ་བོ་འབུམ་ནག་ཟིལ་པ་ཅན་ཞེས་གསེར་དངུལ་འདྲེས་མས་བྲིས་པ་དང་། ཤྭ་བ་དགོན་པའི་རྒྱ་གར་ཆུ་མིག་ཅེས་པ་ནས་འབུམ་ཚར་གསུམ་བཏོན་གནང་མཛད་པ་ལ་གཅིག་རྭ་སྒྲེང་དགོན་དང་། གཅིག་པོ་ཏོ་དགོན། གཅིག་དགོན་དེར་བཞུགས་ཞེས་གསུངས་པ་དེ་དང་། རྒྱལ་བ་བྱམས་པ་ཐོག་ཚད་མ་དང་འབྲེལ་བའི་དུས་གསུམ་སངས་རྒྱས། ཇོ་གདན་བཟོད་པ་རྒྱ་མཚོའི་གདུང་རྟེན་ཤོག་འདམ་ལ་གྲང་གསེར་བྱུག་པ་དང་། མཚལ་གྱི་དྲ་ཕྱེད་བཀོད་པ་ཐོག་སོ་གཅིག་མ་ཟིན་ཙམ་དང་། དགེ་འདུན་སུམ་ཅུ་སྐོར་གྱིས་ས་དགེ་གཉིས་ཀ་ཕྱག་བཞེད་མཛད་པ་རེད། དགོན་དེའི་རྡོ་གཅལ་དུ་ཇོ་བོ་རྗེའི་འབྲལ་མེད་མཆོད་རྟེན་ཞེས་བཀའ་གདམས་ལུགས་ཀྱི་མཆོད་རྟེན་ཐོག་སོ་ལྔ་ཙམ་ཞིག་གི་ཁྲིས་སུ་ཤུག་སྡོང་ཆེན་པོ་ཞིག་བཅས་ཡོད། ད་ལྟ་སྔོན་གྱི་འདུ་ཁང་ཉམས་གསོ་གནང་བའི་ནང་རྒྱལ་བ་བྱམས་པའི་སྐུ་བརྙན་དང་ཇོ་གདན་བཟོད་པ་རྒྱ་ཚོའི་སྐུ་ཤ་ཚལ་བུ་བཞུགས་པའི་འཇིམ་གྱི་མཆོད་རྟེན་སྔོན་གྱི་དེའི་ཚད་དང་། མགོན་ཁང་ནང་སྨན་འདམ་གྱི་མགོན་པོ་གུར་དང་། མགོན་པོ་ཕྱག་དྲུག་སོགས་གསར་བཞེངས་གནང་བ་མཇལ་རྒྱུ་ཡོད།
ནི་སྒྲའི་ཕྲད་འཇུག་ཚུལ་བཅུ་
རྣམ་དབྱེ་མ་ཡིན་པའི་ཕྲད་རང་དབང་ཅན་ནི་སྒྲའི་ཕྲད་དོན་བཅུ་ལ་འཇུག་ཚུལ་ནི། ༡.དགར་བ་དང། ༢.བསྣན་པ། ༣.ཁ་སྐོང་བ། ༤.ཚིག་རྒྱན་གསལ་བྱེད། ༥.གཏན་ཚིགས་འདྲེན་པ། ༦.ངེས་ཚིག་འདྲེན་པ། ༧.དབྱེ་བ་འདྲེན་པ། ༨.རྒྱས་བཤད་འདྲེན་པ། ༩.ཉིད་ཀྱི་དོན་། ༡༠.དངོས་པོའི་རྐྱེན།
ནུ་འཇྀང་
ནུ་མའི་ལྡེབས་སམ་ངོས།
དོ་མེ་ནི་ཀི་ནོ།
དོ་མེ་ནི་ཀི་ནོ་(ཡི་ཏ་ལིའི་སྐད།: Domenichino)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
སྐྱེ་རྒུ་མདོ།
བོད་གངས་ཅན་ལྗོངས་ཁམས་སྟོད་དུ་གནས་པའི་གྲོང་བརྡལ་གྲགས་ཅན་ཞིག་གི་མིང་། ཁམས་ལ་དར་རྩེ་མདོ་དང་། ཆབ་མདོ། སྐྱེ་རྒུ་མདོ་སྟེ་མདོ་གསུམ་ཡོད་པའི་ནང་གི་གཅིག་ཡིན།
ནུ་ལྡན་
བུད་མེད་ཀྱི་མིང་གི་མངོན་བརྗོད།
དཔལ་ལྡན་འབྲས་སྤུངས་བློ་གསལ་གླིང་གི་ཁམས་ཚན་ཉེར་དྲུག་
༼དུང་དཀར་ཚིག་མཛོད་ཆེན་མོ་༽ལས་བཏུས།
ལྤགས་ནད་
ལུས་ཀྱི་སྲིན་དང་ཆུ་སེར་འཕེལ་བ་སོགས་ལས་བྱུང་བའི་ལྤགས་ནད་སྤྱིའི་མིང་།
སྤ་གོར་
གཙང་མོའི་མགོ་རྒྱན་གྱི་བྱེ་བྲག་ཅིག།
ནུ་མ་ལ་རྗས་བྱུགས་ནས་འོ་མ་ཕབ་
བུད་མེད་འགའ་ཞིག་ཕྲུ་གུ་སྐྱེས་རྗེས་འོ་མ་མ་བབས་ན་ནུ་མ་ལ་སྨན་རྫས་འགའ་ཞིག་བྱུགས་ཏེ་འོ་མ་རང་བབས་སུ་འོང་བའི་བྱ་ཐབས་འགའ་ཞིག་བོད་ཀྱི་རྗས་སྦྱོར་རིག་པའི་གཞུང་ཁག་ཁ་ཤས་ནང་གསལ་བ་དེའི་རིགས་ཤིག་ཡིན།
དཔལ་ལྡན་ཡེ་ཤེས་མགོན་པོ་རྡོ་རྗེ་གུར་
(མགོན་པོ་གུར་)བོད་ཀྱི་སངས་རྒྱས་ཆོས་ལུགས་པ་ཚང་མས་ཁས་ལེན་ཅིང། གཙོ་བོར་དཔའ་ལྡན་ས་སྐྱ་པའི་ཐུན་མོང་མ་ཡིན་པའི་སྲུམ་མ་ཞིག་སྟེ་འདི་ལ་རྣམ་འགྱུར་མི་འདྲ་བ་སྣ་ཚོགས་བཅས་ཞིབ་པར་《སྒྲུབ་ཐབས་བརྒྱ་རྩ་དང་རིན་འབྱུང་བརྒྱ་རྩའི་ལྷ་སྐུའི་སྣང་བརྙན་ཀུན་གསལ་མེ་ལོང་》ནང་དུ་གསལ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀས་ཏར་མན།
ཀས་ཏར་མནནི་ཧྥ་རན་སི་དང་པལ་ཊིམ་ཀྱི་སྐད་ཡིག་དུས་གཅིག་ཐོག་ནས་ཟུར་ཟའི་མུ་འབྲེལ་རི་མོ་པར་བསྐྲུན་མཁན་ཞིག་དང་ཟུར་ཟའི་རི་མོའི་དེབ་དང་ཕྲུ་གུའི་རྩོམ་ཡིག་ཆེད་གཉེར་བ་ཞིག་རེད།
དགའ་ལྡན་ཁྲི་ཐོག་བརྒྱ་དང་དང་པོ་ལུང་རིག་རྣམ་རྒྱལ་དཔལ་བཟང་པོ་
དགའ་ལྡན་ཁྲི་ཐོག་བརྒྱ་དང་དང་པོ་ལུང་རིག་རྣམ་རྒྱལ་དཔལ་བཟང་པོ་ནི། རབ་བྱུང་བཅོ་ལྔ་མེ་ཕོ་སྟག་༡༩༢༦ལོར་སྤོམ་འབོར་སྒང་གི་ཉེ་འགྲམ་དུ་ཡབ་བློ་བཟང་ཕུན་ཚོགས་དང༌། ཡུམ་ནོར་འཛོམས་ཆོས་སྐྱིད་གཉིས་ཀྱི་སྲས་སུ་སྐུ་འཁྲུངས། དགུང་གྲངས་བདུན་ལ་ཕེབས་པར་འཇོལ་བདེ་ཆེན་གླིང་གི་མཁན་པོ་བློ་བཟང་ཀུན་དགའ་འཕྲིན་ལས་དཔལ་བཟང་པོའི་དྲུང་ནས་རྒྱལ་བའི་བསྟན་པ་ལ་རབ་ཏུ་བྱུང༌། ལི་ཐང་དགོན་ཆེན་གྱི་མཁན་པོ་སྒོ་སོགས་མཆོག་སྤྲུལ་རྗེ་བཙུན་བློ་བཟང་འཇམ་དཔལ་སྙིང་པོ་ལུངརིགས་བསྟན་འཛིན་རྒྱ་མཚོའི་དྲུང་ནས་བསྙེན་པར་རྫོགས། དགུང་གྲངས་ཉི་ཤུ་རྩ་གསུམ་པ་རབ་བྱུང་བཅུ་དྲུག་ས་ཕོ་བྱི་བའི་༡༩༤༨ལོར་དབུས་སུ་ཕེབས་ཏེ་དགེ་ལྡན་རྣམ་པར་རྒྱལ་བའི་གླིང་ཤར་རྩེ་ནོར་གླིང་གྲྭ་ཚང་དུ་བཤེས་གཉེན་དུ་མའི་ཞབས་རྡུལ་སྤྱི་བོར་བླངས་ནས་མདོ་སྔགས་གཞུང་ལུགས་རྒྱ་མཚོར་གསན་བསམ་རྒྱ་ཆེར་མཛད་པས་སྙན་པའི་གྲགས་པས་ཕྱོགས་ཀུན་ཏུ་ཁྱབ། དགུང་ལོ་སོ་གསུམ་པར་རབ་བྱུང་བཅུ་དྲུག་ས་ཕོ་ཁྱིའི་༡༩༥༨ལོར་བསྟན་དགྲ་རྒྱ་དམར་ཀླ་ཀློའི་དཔུང་གིས་བོད་ལྗོངས་བསྟན་འགྲོའི་བདེ་སྐྱིད་རྨེག་མེད་དུ་བཅོམ་པའི་སྐབས་རྒྱ་གར་དུ་བྲོས་བྱོལ་དུ་ཕེབས། དེ་ནས་དགུང་གྲངས་བཞི་བཅུ་མ་ཟིན་བར་དུ་སྦག་ས་ཆོས་སྒར་དུ་མཁས་མང་རྒྱ་མཚོའི་དབུས་སུ་མདོ་སྔགས་ཡོངས་རྫོགས་ཀྱི་གནད་ལ་ཤིན་ཏུ་སྦྱངས་པས་མཁས་པ་ཆེན་པོར་གྱུར་ཏེ་ཀུནགྱིས་བཀུར་བའི་འོས་སུ་གྱུར། དེའི་ཕྱི་ལོར་རྒྱལ་བའི་བཀའ་དགོངསབཞིན་ཝཱ་ར་ཎ་སི་བོད་ཀྱི་མཐོ་རིམ་སློབ་གཉེར་ཁང་དངོས་སུ་གསར་འཛུགས་མཛད་སྐབས། རིས་མེད་མཁས་དབང་སློབ་གཉེར་བ་བརྒྱའི་ཁོངས་སུ་ཕེབས་ཏེ་སློབ་དཔོན་དུ་མའི་དྲུང་ནས་རྒྱ་གཞུ་གཙོ་བོར་གྱུར་པའི་གཞུང་ཆེན་ཁག་ལ་ལོ་གསུམ་བསྐྱར་སྦྱོང་མཛད་པའི་འབྲས་རྟགས་སུ་ཨ་ཙཱརྱ་ཨང་རིམ་དང་པོའི་ཕྱག་ཁྱེར་བཞེས་གནང་མཛད། དགུང་གྲངས་ཞེ་བཞི་པར་སློབ་དཔོན་རྒྱུགས་སྤྲོད་ཟིན་པའི་མཁས་དབང་ཡོངས་རྫོགས་རྡ་སར་གཟིམ་ཆུང་དུ་ྋགོང་ས་སྐྱབས་མགོན་ཆེན་པོ་མཆོག་ནས་རྩོད་རྒྱུགས་བཞེས་སྐབས་ཀུན་གྱི་དབུས་སུ་ལྷ་རམས་པའི་མཚན་གནས་བཞེས། དེ་ནས་ལྷོ་ཕྱོགས་གདན་ས་ཁག་གསུམ་གྱི་གཞུང་ལུགས་རབ་འབྱམས་སྨྲ་བ་མཁས་མང་རྒྱ་མཚོའི་དབུས་སུ་གཞུང་ཆེན་བཀའ་པོད་ལྔ་ལ་གྲྭ་སྐོར་དང༌། ལྷ་རམས་པའི་དམ་བཅའ་འཇོག་པར་མཛད། དགུང་གྲངས་ཞེ་ལྔ་པ་དཔལ་ལྡན་གསང་ཆེན་རྒྱུད་སྟོད་གྲྭ་ཚང་དུ་སྒྲིག་བཞུགས་གནང་སྟེ་ཆོས་འགྲིམ་ཆ་ཚང་དང་ཁ་གཏད་དགེ་བཤེས་ཀྱི་མཛད་འགན་བཞེས། དེའི་རིང་ྋགོང་ས་ྋསྐྱབས་མགོན་རིན་པོ་ཆེ་དང༌། སྐྱབས་རྗེ་རྣམ་པ་གཉིས་གཙོས་དགེ་བའི་བཤེས་གཉེན་དུ་མའི་དྲུང་ནས་མདོ་སྔགས་ཀྱི་ཆོས་ཇི་སྙེད་ཅིག་གི་དབང་ལུང་མན་ངག་རྣམས་བུམ་པ་གང་བྱོའི་ཚུལ་དུ་གསན་སྦྱངས་མཛད་ནས། དགུང་གྲངས་ཞེ་དྲུག་པར་སྔགས་དམ་བཅའ་འཇོག དེ་ནས་སླར་ཡང་ཝཱར་ཎ་ཆོས་མཐོའི་གཙུག་ལག་སློབ་གཉེར་ཁང་དུ་ཕེབས་ཏེ་རིགས་གཅིག་རྐང་འཛིན་ཉམས་ཞིབ་ལོ་གསུམ་གནང་སྟེ་ཚིག་དོན་ཟབ་ལ་གོ་བདེ་བ། སྡེབ་སྦྱོར་སྙན་འཇེབས་ལྡན་པ་ཉམས་ཞིབ་ཀྱི་ལམ་དང་མཐུན་པ་དེབ་གཞི་ཚད་ལངས་ཅན་ཚད་མ་རིག་པའི་སྐོར་གྱི་གསུང་རྩོམ་ཡང་མཛད། དགུང་གྲངས་ང་བདུན་པར་ྋསྐྱབས་མགོན་རིན་པོ་ཆེའི་བཀའ་དགོངས་བཞིན་བརྒྱུད་སྟོད་བླ་མ་དབུ་མཛད་དང་དེ་ནས་མཁན་པོ་བཅས་ཀྱི་ཕྱག་རྟགས་རིམ་སྩོལ་བཞིན་སྔར་སྲོལ་རྒྱུད་ཆེན་གོང་མའི་བཞེད་སྲོལ་རྣམས་མི་ཉམས་རྒྱུན་བསྐྱངས་ཐོག་བཀའ་འགྲེལ་གྲྭ་ཚང་འདིར་ཆོས་སྲིད་གང་ལའང་སྨན་པའི་སློབ་གྲྭའི་རྣམ་པར་གཞུངཆེན་ཁག་གི་སློབ་ཚན་གསར་བཟོས་མཛད་གནང་གིས་བཀའ་དྲིན་ཆེ་བར་སྩལ། དེ་ནས་བོད་རབ་བྱུང་བཅུ་བདུན་པའི་ཤིང་མོ་ཕག་སྟེ་༡༩༩༥ལོར་དགུང་གྲངས་དྲུག་ཅུ་རེ་དགུར་སོན་པ་ྋསྤྱི་ནོར་གོང་ས་ྋསྐྱབས་མགོན་ཆེན་པོས་ཤར་པ་ཆོས་རྗེའི་མཚན་གནས་མངའ་གསོལ་ཏེ། གཞུང་གནས་དང༌། གདན་ས་གྲྭ་ཚང་བཅས་ནས་ཁྲི་གསོལ་རྟེན་འབྲེལ་ལེགས་པར་མཛད་དེ། ཞྭ་སེར་ཅོད་པན་འཆང་བའི་རིང་ལུགས་དྲི་མ་མེད་པར་འཛིན་བའི་རག་གྲོལ་འཕགས་ཚོགས་འདུས་པ་རྒྱ་མཚོའི་དབུས་སུ་ས་ལམ་གྱི་ཉམས་རྟོགས་ཕུན་སུམ་ཚོགས་ཏེ་མཁས་ཤིང་གྲུབ་པ་བསྙེས་པའི་བསྟན་འཛིན་གྱི་སྐྱེས་ཆེན་གསེར་རིའི་ཕྲེང་བ་ལྟ་བུའི་དབུས་སུ་ལྷུན་པོ་ལྟར་མངོན་པར་འཕགས་བཞིན་བཞུགས་པ་འདིའོ། །
ཀ་གཞུང་།
བོད་གངས་ཅན་ལྗོངས་ཁམས་སྟོད་ནང་ཆེན་ཁོངས་གཏོགས་ཡུལ་ཤོགས་ཤིག་གི་མིང་། ལུང་པ་དེར་ཡིག་འབྲུ་ཀ་ཡི་རང་བྱོན་ཞིག་ཡོད་པས་ཀ་གཞུང་ཞེས་མིང་དུ་གྲགས་སྲོལ་ཡོད།ཡུལ་ཤོག་དེའི་ཁོང་སུ་རྨེ་སྟོད་སྨད་དང་། ཀ་ཉིན་སྲིད་བཅས་རུ་ཆེན་བཞི་ཡིས་གྲུབ། དེར་འབའ་རོམ་དང་འབྲི་གུང་འབྲུག་པ་སོགས་ཀྱི་ཆོས་རྒྱུད་འཛིན་པའི་དགོན་སྡེ་བཞི་ཡོད་པ་ནི། བཀྲ་ཤིས་དགོན།  ཚངས་གསར་དགོན།  ཧེ་རུ་དགོན།  ཝྃ་ལུང་དགོན་བཅས་ཡིན། ས་གནས་དེར་དམིགས་ལགས་ཁྱད་ཆོས་ཤིག་ཡོད་པ་ནི་ས་ལ་དབྱར་རྩ་དགུན་འབུ་ཡག་པོ་ཞིག་དང་། མི་ལ་བྲིས་ཀྱིས་སྒྱུ་རྩལ་ལེགས་པོ་ཞིག་ཡོད་པ་དེ་རེད།
རྨས་སྐྱོན་ཤོར་བའི་སེམས་མགུར།།
རྨས་སྐྱོན་ཤོར་བའི་སེམས་མགུར།།
བེ་རི་འཇིགས་མེད།
ཁྱབ་སྤེལ་
བརྡ་འཕྲིན་སོགས་ཡོངས་སུ་བསྒྲགས་པའམ་ཡོངས་ཁྱབ་པར་བྱས་པའི་མིང་ དབྱིན་ཇིའི་སྐད་དུ་ anounce, make known
དགུ་ཐུག་
ལོ་རྙིང་པའི་ཟླ་བ་མཐའ་མའི་ཚེས་༢༩ཡི་དགོང་མོ་དགུ་ཐུག་ཅེས་པའི་བག་ཚྭ་རྫས་དགུ་ཚང་བ་ཞིག་སྐོལ་བ་སྟེ་རྫས་དགུ་ནི་ཤ་དང་ཕྱུར་བ། གྲོ་མ། སྔོ་ཚོད། གྲོ། ནས། སྲན། ཚྭབཅས་ཡིན་ཅིང་། དགུ་ཐུག་ཅེས་པ་ཚེས་ཉི་ཤུ་དགུའི་ཐུག་པ་ཡིན་པས་དགུ་ཐུག་ཅེས་དང་རྫས་དགུ་ལྡན་གྱི་ཐུག་པ་ཡིན་པས་ཀྱང་དེ་ལྟར་བརྗོད་པའོ། དགུ་ཐུག་གི་བག་ཚྭའི་ནང་དུ་བག་ཚྭ་གཞན་ལས་ཅུང་ཆེ་ཙམ་གྱི་ཉི་མ་དང་ཟླ་བ་སོགས་དབྱིབས་མི་འདྲ་བ་འགའ་ཞིག་དང་ཡང་དབྱིབས་བག་ཚྭ་གཞན་དང་མཚུངས་པ་ལས་གཞན་ལས་ཅུང་ཆེ་བ་ཁོག་པར་བལ་དང་དཀར་ཡོལ་ཆག་དུམ་སོགས་སྣ་རེ་བླུགས་པའི་བག་ཚྭ་ཡང་ཁག་གཅིག་བཟོས་ཏེ་དགོང་མོ་བག་ཚྭ་དེ་དག་ལས་གང་དང་གང་ཞིག་མི་སུའི་ཕོར་པའི་ནང་ཐོན་པ་དེ་དང་དེའི་རང་གཤིས་དང་སྤྱོད་ལམ་སོགས་མཚོན་པར་ངོས་འཛིན་བྱེད་ཀྱིན་ཡོད་པས་ཐུག་པ་བླུག་མཁན་གྱིས་ཀྱང་ཟ་རུའམ་ཐུག་ཀྱོག་གི་ཐུག་པ་གཅུ་སྐབས་མིག་མ་བལྟས་པར་གཅུས་ནས་བླུགས་ཀྱིན་ཡོད། གོང་གསལ་དབྱིབས་དང་ཁོག་རྫས་མི་འདྲ་བ་སོ་སོའི་མིང་དང་དེ་དག་གི་མཚོན་དོན་བཅས་གཤམ་གསལ། ཁམ་བུ་དོན་ན་མི་ལ་ལོ་གསར་པའི་ནང་ཁམས་བཟང་པོ་ཡོང་བ་དང་། བལ་ཐོན་ན་ངང་རྒྱུད་རིང་བ། སྐུད་པ་ནང་སྒྲིམ་ནི་སེམས་ནང་བཅངས་པ་སྟེ་ནང་ལ་ཤ་ཚ་ཆེ་བ། སྐུད་པ་ཕྱི་སྒྲིམ་ཐོན་ན་བློ་ཕྱི་ལ་གཏད་གྲོད་པ་ནང་ལ་གཏད་པ་ཡིན་ཟེར་བ་དང་། ཆོས་པོ་ཏི་ཐོན་ན་ཡོན་ཏན་ཅན་དུ་གྱུར་བ། ད་མ་རུའི་དབྱིངས་ཅན་ཐོན་ན་མི་དེ་མགོ་བདེ་པོ་ཡིབ་རྟོན་མི་རུང་བ་ཡིན་པ། ཉི་མ་ཐོན་ན་གཟི་བརྗིད་ཆེ་བ། ཟླབ་ནི་གྲགས་དཀར་ཕྱོགས་ཀུན་ཁྱབ་པ། དཀར་ཡོལ་ནི་ལྟོ་ལ་དགའ་བ་ལས་ལ་གཡོལ་བ་ཟེར་བའི་དོན། ཆེ་བ་གཅིག་སྟེང་དུ་ཆུང་བ་ཞིག་སྦྱར་ནས་ཡོད་པ་ནི་ལས་ཆགས་རྒྱབ་ཁུར་༼ན་ལེ་རྒྱབ་ཁུར༽ཞེས་ཕྲུགུཡོང་བར་བཤད་པ། སུར་པན་ནི་ཁ་ཚ་པོ་སྟེ་མི་ལ་ཁ་གཟན་པ། ཟེ་མ་ར་མགོ་ནི་རླུང་ལངས་པོ། ཚྭ་ནི་རྐུབ་ལྗིད་པོའམ་སྒྱིད་ལུག་ཅན། སྒོག་པ་ནི་རྟུག་དྲི་ཚ་པོ། སོལ་བ་ནི་མི་དེ་སེམས་ནག་པོ་ཡིན་པ་བཅས་ཀྱི་ཤོད་སྲོལ་ཡོད། ཚང་མའི་ཕོར་པ་སྟོང་པ་མ་བཟོས་པར་ཟ་འཕྲོ་ཏོག་ཙམ་རེ་བཞག་ནས་ཁོག་མ་ཆག་རོ་ཞིག་གི་ནང་དུ་བླུགས། དེ་ནས་རྩམ་པའི་སྤགས་ལྕི་གཡོས་ཏེ་ནང་མི་ཚང་མས་འཆང་བུ་བཟོས་ནས་རང་རང་གི་མགོ་ནས་རྐང་པའི་བར་རེག་ཙམ་བྱས་ནས་ལོ་གཅིག་རྒྱལ་བའི་དཀྱིལ་འཁོར་ཞག་མ་སུམ་བརྒྱ་དྲུག་བཅུའི་གེགས་དང་བར་ཆད་ཐམས་ཅད་ཁུར་ཅིག ལུས་འདོམས་གང་གྲུ་བཞིའི་ནད་རིགས་བཞི་བརྒྱ་རྩ་བཞི་དག་པར་གྱུར་ཅིག་བཤད་ཅིང་། རང་གི་གོས་ཀྱི་སྤུ་རྐང་རེ་ཙམ་བཏོགས་ནས་འཆང་བུར་བཏབ་ནས་ཐུག་ལྷག་དང་ཕྱགས་བྱས་པའི་དུ་བ་བཅས་མཉམ་དུ་རྫ་ཁོག་ཆག་རོའི་ནང་བླུགས་ནས་སྒོ་རྒྱབ་དུ་བཞག    དེ་ནས་ས་སྲིབ་མཚམས་སུ་སྐྱེས་པ་ཞིག་གི་སོག་ཆག་པ་བསྡམས་པ་ཞིག་ལ་མེ་སྤར་ནས་ཁང་པ་ཚང་མའི་ནང་དུ་འཛུལ་ཙམ་བྱས་པ་དང་། ཆབས་གཅིག་གདོན་དང་བགེགས་ཐམས་ཅད་དོན་ཤོག  དོན་ཤོག   མར་དོན་ཤོག་བརྗོད་པ་ཡིན། དེ་ནི་གདོན་བགེགས་ཕྱིར་འབུད་བྱེད་པའི་དོན་ཡིན། མེ་འཁྱེར་བས་ཁ་ཕྱིར་ལྟས་མ་སློག་པར་ལམ་གསུམ་མདོ་འགག་ཅིག་ཏུ་གཡུགས་དགོས་སོ།
ཀ་སཏ་ཕི་ཡོར།
ཀ་སཏ་ཕི་ཡོར་ནི་ཏིན་ཏིན་གྱི་དཔའ་རྩལ་ནང་གི་འཁྲབ་སྟོན་པ་གཅིག་རེད།
ནུ་རྫི་
ཉིང་ཁུ་སྟེ་ཆང་གི་མིང་དུའང་བཤད།
དཔལ་ལྡན་རེ་མ་ཏི་
（དཔལ་ལྡན་ལྷ་མོ་དམག་ཟོར་མ་）《ལྷ་མོ་མེ་ལྕེ་འབར་བའི་རྒྱུད་》ལས་གསུངས་པའི་དཔའ་ལྡན་ལྷ་མོ་སྐུའི་རྣམ་འགྱུར་མི་འདྲ་བ་མང་པོ་ཡོད་པའི་ནང་གི་གཅིག་ཡིན། འདིའི་སྐུ་མདོག་དང་ཕྱག་མཚན་སོགས་《རིན་འབྱུང་བརྒྱ་རྩ་དང་སྒྲུབ་ཐབས་བརྒྱ་རྩའི་ལྷ་སྐུའི་སྣང་བརྙན་ཀུན་གསལ་མེ་ལོང་》ཤིང་དཔར་ལ་གཟིགས་། །
༼དུང་དཀར་ཚིག་མཛོད་ཆེན་མོ་༽ལས་བཏུས།
རྟ་རྣ་དགོན།
བོད་གངས་ཅན་པའི་རྒྱལ་ཁམས་མདོ་སྟོད་མི་ཡི་ཆོལ་ཁའི་ནང་ཚན་ཁམས་ནང་ཆེན་ལྷོ་ནུབ་སུ་ཆགས་ཤིང་། འགྲོ་མགོན་ཕག་མོ་གྲུབ་པའི་དངོས་སློབ་ཡེལ་པ་ཡེ་ཤེས་རྩེགས་པས་ཕྱག་གཏབས་པའི་དགོན་སྡེ། བྲག་རི་དཀར་པོ་རྟ་ཡི་རྣ་བ་འདྲ་བའི་འདབས་རོལ་དུ་ཡོད་པས་རྟ་རྣ་དགོན་ཞེས་གྲགས་པ་དང་། གཞན་ཡང་གླིང་གི་དཔའ་རྟུལ་སུམ་བཅུའི་གདུང་འབུམ་གནས་དེར་བཞེངས་ཡོད་པས་གླིང་གར་སར་རྒྱལ་པོའི་དགོན་པ་ཞེས་ཀྱང་གྲགས།
དཔལ་ལྡན་ས་སྐྱོང་
དཔལ་འབྱོར་དང་མངའ་ཁོངས་བཅས་ཀྱི་དཔལ་རྒྱ་ཆེ་པོ་དང་ལྡན་ཞིང། ས་སྟེང་བདེ་འཇགས་སུ་སྐྱོང་བ། དཔལ་ལྡན་ས་གསུམ་མ།  ཙོང་ཁ་པའི་བསྟོད་པ་དཔལ་ལྡན་གསུམ་འགྲོ་བའི་མིག་གཅིག་པུ་ཞེས་སོགས་ཚིགས་བཅད་སུམ་ཅུ་སྐོར་ཡོད་པ་ཙོང་ཁ་པའི་སློབ་མ་མཁས་གྲུབ་དགེ་ལེགས་དཔལ་བཟང་པོས་གསུངས་པ་དེ་ཡིན། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ནུབ་ཁ་རག་གངས་རྩེ་
ལྷོ་ཁའི་ཁྲ་འབྲུག་ནས་བརྩིས་པའི་ནུབ་ཕྱོགས་དེང་སང་སྣང་དཀར་རྩེ་རྫོང་དཔལ་སྡེ་ཆུ་ཁོངས་ཇོ་མོ་ཁ་རག་གི་རི་ཡོད་སའོ།།
མོ་གྲོང་།
མོ་གྲོང་། བོད་ཁམས་ནང་ཆེན་རྫོང་ཁོངས་སུ་ཡོད་པའི་ཡུལ་ཤོགས་ཤིག ཟིང་འཁྲུགས་སྐབས་སུ་བུད་མེད་མ་གཏོགས་སྐྱེས་པ་ལྷག་མེད་པས་མོ་གྲོང་སུ་གྲགས་ཞེས་ཟེར་སྲོལ་ཡོད།
འབྲོང་ངུར་དགོན་
འབྲོང་ངུར་ཆོས་རྗེ་དང་པོ་ནི། ཡུལ་ཞོ་མོ་སྒང་ཞེས་པར་འཁྲུངས་ ༡༡༧༥་་་་༡༢༤༧ ཆུང་དུས་ནས་ཡབ་མེས་ཀྱི་ཆོས་སྔ་འགྱུར་ཞི་ཁྲོ་ཕུར་གསུམ་ལ་མཁས་ཀྱང་ཐུགས་མ་ཚིམས་པར་ཀརྨ་པ་དུས་མཁྱེན་ཞབས་ལ་གཏུགས་པས་བཀའ་བརྒྱུད་པར་གྱུར། རྗེ་འདི་པའི་རྒྱུན་འཛིན་དང་མཚུར་ཕུའི་ཁྲི་རབས་བཞི་པ་མཛད་པས་ཆོས་རྗེ་ཞེས་པའི་མཚན་ཕུལ། མཁས་གྲུབ་ཀྱི་གྲགས་པ་ཕྱོགས་ཀུན་ཁྱབ། དཀར་ལེབ་ཕུག་པར་སྒོམ་ལ་བཞུགས་པས་གངས་དཀར་པ་ཞུ་ལ་མཚན་དངོས་རིན་ཆེན་འོད་ཟེར་ཡིན། སྐབས་ཞིག་འབྲོང་གཡག་ཆེ་བ་ཞིག་གིས་ངུར་སྒྲ་བཅས་སྒོ་བརྡུང་བ་ལ་བརྟེན་ནས། ཟངས་མདོག་དཔལ་རིར་ཕེབས་པ་སོགས་ངོ་མཚར་བའི་རྣམ་ཐར་ཞིབ་པར་མེ་མོའི་གནས་བཤད་དུ་གསལ། དེ་ནས་བཟུང་འབྲོང་ངུར་ཆོས་རྗེ་ཞེས་པའི་མཚན་ཐོགས། ལོ་རྒྱུས་རྙིང་པར་འབྲོང་བུ་ཞེས་བྲིས་འདུག་ཀྱང༌། མིང་གཞི་ང་དང་རྗེས་འཇུག་ར་གཉིས་བསྡུས་ཤིང༌། བདག་སྒྲ་བ་ཡིག་ལ་དབྱངས་གཉིས་པ་སྦྱར་ཏེ་བརྗོད་བདེ་ཕྱིར་ལས་ཁྱད་གཞན་མེད་པར་མཁྱེན་དགོས། བུ་སློབ་དང་གདན་ས་སོགས་ལ་ཉིད་ཀྱི་མཚན་ཟུར་སྦྱར་ཏེ་འབྲོང་ངུར་ཞེས་མིང་འདོགས་སྲོལ་ཡོད་པ་རེད། རྗེ་འདིས་གཙང་དུ་འབྲོང་བུ་དགོན་རྙིང་དགོན་གསར་དང༌། སྐུ་ཚེ་སྨད་ལ་ཁམས་སུ་ཝ་ཐང་དང་སོག་ཙན་དན་དགོན་སོགས་བཏབ། མཛད་ཕྲིན་ཆེ་བའི་མུས་མྱ་ངན་འདས་པས་སྐུ་གདུང་རིན་པོ་ཆེ་ནི། སོག་ཙན་དན་དགོན་དུ་ཡོད་ཚུལ་དགོན་དེའི་ལོ་རྒྱུས་སུ་གསལ། བུ་སློབ་ཀྱིས་བཏབ་པའི་ལོ་འབྲོང་ངུར་དགོན་དང༌། རྫ་དམར་འབྲོང་ངུར་དགོན་བཅས་ཡོད་པ་རེད། ཆོས་རྗེ་རིམ་བྱོན་གྱི་རྣམ་ཐར་ཞིབ་པར་མཁྱེན་འདོད་ན། ༼གུ་ཤྲཱི་འབྲོང་ངུར་ཆོས་རྗེ་སྐུ་འཕྲེང་རིན་བྱོན་གྱི་ངོ་སྤྲོད་མདོར་བསྡུས་དང༌། ནགས་ཤོད་ལོ་རྒྱུས།༽ སོགས་ལ་གཟིགས་འཚལ།
ཆོས་རྗེ་སྐུ་ཕྲེང་བཅོ་ལྔ་པ་བསྟན་འཛིན་འགྲོ་འདུལ་ 1923-1970 ནི། རྒྱལ་བ་ཐུབ་བསྟན་རྒྱ་མཚོས་གོང་མའི་སྐྱེ་སྲིད་དུ་ངོས་འཛིན་མཛད། འབྲོང་ངུར་སྲས་ཆུང་སོགས་ཡོངས་འཛིན་འགའ་ཞིག་བསྟེན། སྦྱངས་ཡོན་དེ་ཙམ་མི་ཆེ་ཡང་མངོན་ཤེས་རྫུ་འཕྲུལ་ཐོགས་མེད་དུ་མངའ། རྒྱ་གཞུང་གིས་ནག་ཆུ་ས་གནས་ཨུ་ཡོན་དང༌། འབྲི་རུ་གྲ་སྒྲིག་ཨུ་ལྷན་ཁོངས་མི་བསྐོ་བཞག་བྱས་ཀྱང༌། རང་རིགས་ལ་དུང་ཞིང་རྒྱལ་ཞེན་ཆེ་བས་ཁོ་ཚོའི་མིག་ནང་གི་ཚེར་མ་ལྟར་གྱུར་ནས་འབྲི་རུར་ཟིང་འཁྲུགས་སློང་མཁན་དང༌། རྒྱལ་ཕུང་དམངས་གནོད་ཀྱི་མིང་ངན་གཡོགས་ཏེ། ཕྱི་ལོ་ ༡༩༧༠ ཟླ་བ་ ༩ ཚེས་ ༢༦ ཉིན་འབྲི་རུའི་ཁྲིམས་ཁང་ནས་ཉེས་མེད་སྲོག་ཁྲིམས་བཅད་པ་རེད། དེ་ནི་བསྟན་དགོན་ལ་གྱོང་གུན་ནམ་ཡང་གསབ་མི་ཐུབ་པ་ཞིག་ལོས་ཡིན། འོན་ཀྱང༌། ྋསྐྱབས་མགོན་ྋརྒྱལ་བའི་དབང་པོ་མཆོག་གིས་ཐུགས་རྗེའི་གཟིགས་པ་ཆེན་པོས་བསླུ་མེད་རྡོ་རྗེའི་བཀའ་ལུང་ཕེབས་པ་བཞིན། དེང་མཆོག་སྤྲུལ་ཉི་མ་གཞོན་ནུ་གོང་མའི་ཆོས་ཁྲིར་འཁོད་ཅིང་དམ་པའི་བགྱི་བ་ནམ་ཡང་ལྷོད་མེད་ཐོག་བཞུགས་བཞིན་པའོ།།
གཉིས་པ།
དཔལ་ལྡན་གྱ་པ་འབྲོང་ངུར་པ་ཆེན་པོའི་རྩ་བའི་གདན་ས་ཤག་འབྲོང་ངུར་དགོན་འདི་ཉིད་རབ་བྱུང་བཞི་པའི་ས་སྤྲེལ་ཕྱི་ལོ་ ༡༢༤༨ ལོར་ཆོས་ཀྱི་རྒྱལ་པོ་དཔལ་ལྡན་འབྲོང་ངུར་ཆོས་རྗེ་སྒང་པས་ཕྱག་བཏབ་སྟེ་ད་བར་བགྲང་བྱ་ ༧༤༠ ལྷག་གི་ལོ་རྒྱུས་ལྡན་ཡོད། བྱང་གླིང་དཔལ་འབར་གླིང་དང༌། ྋརྒྱལ་བའི་ཞབས་དགོན་བཀའ་འགྱུར་གླིང༌། བཀའ་བརྒྱུད་འཕེལ་རྒྱས་གླིང་སྟེ་གླིང་གསུམ་དང༌། དགེ་འདུན་མང་སྐོར་སྟོང་ཕྲག་ཡན་ཡོད་སྐད་འདུག ནག་ཆུའི་ལོ་རྒྱུས་དཔྱད་གཞི་ལྟར་ན། སྤྱི་ལོ་ ༡༩༥༩ ཡས་མས་སུ་གྲྭ་བརྒྱ་སྐོར་ཞིག་ཡོད་ཚོད་འདུག ཆོས་ལུགས་ནི་འབྲི་ལུགས་སྤྱི་ལྟར་དང་ཐུན་མིན་སྔ་འགྱུར་བཀའ་མ་ཞི་ཁྲོ་ཕུར་གསུམ་ཉམས་བཞེས་གཙོ་བོ་གནང་གིན་ཡོད།།
གསུམ་པ་རྟེན་གསུམ་ཇི་ཡོད་སྐོར།
རྟེན་གཙོ་སྟོན་པ་ཐུབ་པའི་དབང་པོ་དང༌། གུ་རུ་སྣང་སྲིད་ཟིལ་མནོན་གསེར་ཟངས་ལས་གྲུབ་པ་ཐོག་བརྩེགས་གཉིས་ཅན་དང༌། སྐུ་འདྲ་ཆེ་ཆུང་གྲངས་ལས་འདས་པ་དང༌།
གསུང་རྟེན། རྒྱལ་མཆོག་ལྔ་པ་ཆེན་པོས་བསྩལ་བའི་བཀའ་འགྱུར་གསེར་གདོང་ཅན་དང༌། རྙིང་མ་རྒྱུད་འབུམ། བཀའ་བརྒྱུད་སྔགས་མཛོད། ཀརྨ་པ། འབྲི་གུང་སྐྱོབ་པ། ཆོས་རྗེ་སྒང་པ་ལ་སོགས་པའི་གསར་རྙིང་གི་དམ་པ་དུ་མའི་བཀའ་འབུམ་གྱི་རིགས་སོགས་གསུང་རྟེན་སྐོར་དང༌།
ཐུགས་རྟེན་ནི། ྋརྒྱལ་མཆོག་ལྔ་པ་ཆེན་པོས་བསྩལ་བ་ཤར་ལི་ལས་གྲུབ་པའི་མཆོད་རྟེན་བྱ་རུང་ཁ་ཤོར་མི་ཚད་འབྲིང་པོ་ཙམ་དང༌། གཞན་ཡང༌། གསེར་ཟངས་ལས་གྲུབ་པའི་མཆོད་རྟེན་ཆ་བརྒྱད་ཐོག་བརྩེགས་གཅིག་ཅན་སོགས་ཐུགས་རྟེན་གྱི་སྐོར་དང༌། གནམ་ལྕགས་ལས་གྲུབ་པའི་མཚན་མ་རྫས་ཀྱི་ཕུར་པ་རུས་མུར། ཤ་ཟན། ཕུར་པ་ཁྲག་འཐུང༌། གུ་རུའི་མགུལ་ཕུར་དང༌། ཆོས་རྗེ་སྒང་པས་གཏེར་ནས་བཞེས་པའི་སྦུབ་ནག སྐྱེས་བུའི་སྲེག་བྱེད་མེ་འཁོར། ཨ་ཕྱིའི་ཚངས་དབྱངས། རྣམ་སྲས་འདོད་དགུ་ཆར་འབེབས། རྟ་བརྒྱ་ཉི་མ་འཁྱིལ་ཆེན། ཞེས་པ་ལ་སོགས་པ་རིན་ཐང་བྲལ་བའི་རྟེན་རྫས་གྲངས་ལས་འདས་པ་ཞིག་བཞུགས་ཡོད་ཚུལ་ནི། ཞིབ་པར་གཞན་དུ་གསལ་བས་འདིར་ངལ་བ་མ་བསྟེན་ཏོ།།
སྤྱི་ལོ་ ༡༩༥༩ ནས་གཙུག་ལག་ཁང་གཏོར་བཤིག་ཚབས་ཆེན་ཕོག་སྟེ་ས་ཕུང་ཞིག་ཏུ་གྱུར་ན་ཡང་སྤྱི་ལོ་ ༡༩༨༥ ལོར་འབྲོང་སྲས་སེང་གེ་དབང་ཕྱུག་དང་མཁན་རིན་པོ་ཆེ། འབྲོང་མཛོད་དཀོན་མཆོག་རིན་ཆེན་བཅས་ཀྱིས་གཙོ་བོ་གནང་ཐོག་གྲྭ་རྒན་བཅུ་གྲངས་ཀྱིས་ཉམས་གསོའི་ལས་འགོ་བརྩམས་ཏེ་ད་ལྟ་ལེགས་པའི་ངང་ཚུལ་དུ་གྱུར་ཡོད་པ་བཅས་སོ།།
བཞི་པ། སྒྲིགས་སྲོལ་ལམ་ལུགས་ཀྱི་ཐད།
དཔལ་ལྡན་གྱ་པ་འབྲོང་ངུར་པ་ཆེན་པོའི་རྩ་བའི་གདན་ས་འདིར། གུ་ཤྲཱི་འབྲོང་ངུར་ཆོས་རྗེ་མཆོག་གིས་གཙོ་སྐྱོང་འོག་སྤྲུལ་སྐུ་ཀུན་བཟང་རང་གྲོལ། ཛམ་དམར་སྤྲུལ་སྐུ། འབྲོང་ངུར་སྲས་ཆུང༌། དྲུང་ཡིག་གཅིག བན་དཔོན། དབུ་མཛད་གཅིག དགེ་སྐོས་གཉིས་བཅས་དབུ་ཆོས་ལས་སྣེ་དགུ་ཡིས་དགོན་གྱི་ཅ་ལམ་སྒྲིགས་སྲོལ་ལག་བསྟར་གནང་གི་ཡོད་པ་སྤྱི་མཚུངས་ལྟར་རོ།།
ལྔ་པ། གྲྭ་རྒྱུན་ཡོང་ཁུངས།
ནགས་ཤོད་འགོམ་ཚོ་པ། ནག་ཆུ་རུ་གསར་རྙིང༌། རྫ་དམར་སྟོད་སྨད། ཀླུ་ཟོག་བཅས་ཀྱི་གཙོ་བོའི་ཐོག གཞན་འབྲོང་ངུར་བའི་གྲྭ་རྒྱུན་གང་ནས་ཡོང་ནའང་ས་དཔོན་ཡུལ་འཛིན་སུས་ཀྱང༌། བཀག་འགོག་མི་ཆོག་པའི་ྋརྒྱལ་མཆོག་ལྔ་པ་ཆེན་པོས་གསོལ་བསྩལ་བཀའ་གཏན་ཤེ་བམ་དང༌། དེ་བཞིན་རྒྱལ་མཆོག་དྲུག་པའི་རྩ་ཚིག བདུན་པའི་རྒྱབ་སྣོན་བཅས་ཡོད་པ་རེད།།
དྲུག་པ། གོ་ཐོབ་ཇི་ཡོད་སྐོར།
སྒྲུབ་བརྒྱུད་བསྟན་པའི་སྒྲོན་མེ་གུ་ཤྲཱི་འབྲོང་ངུར་ཆོས་རྗེ་ནི། བཀའ་བརྒྱུད་གསེར་ཕྲེང་དུའང་ཡོད་པ་དང༌། འབྲོང་ངུར་ཆོས་རྗེ་གངས་པ་ནས་དཀོན་མཆོག་བསྟན་འཛིན་ངེས་དོན་བསྟན་པའི་རྒྱལ་མཚན་དཔལ་བཟང་པོ། ད་ལྟར་བཞུགས་ཡོད་པའི་བར་སྐུ་ཕྲེང་བཅུ་དྲུག་ཕེབས་ཡོད། ཆོས་རྗེ་དང་པོ་མཚུར་ཕུའི་ཁྲིར་ཕེབས་ཤིང༌། སྐུ་ཕྲེང་བཞི་པར་གནམ་སྐོས་འཇམ་དབྱངས་གོང་མ་ཆེན་པོས་དབུའི་བླ་མར་བཀུར་ཅིང་གུ་ཤྲཱིའི་ཆོ་ལོ་ཤེལ་གྱི་ཐོ་ཤུ་ཅན་ཕུལ་བས་དེ་ཕྱིན་མཚན་དེ་ལྟར་ཐོགས་པ་དང༌།
དགུ་པ་དགེ་བའི་དབང་པོ་མཆོག་ལ། ཀུན་མཁྱེན་ལྔ་པ་ཆེན་པོའི་རང་རྣམ་ལས། མདོ་པ་ཆོས་རྗེ་དགེ་བའི་དབང་པོ་མཁས་བཙུན་བཟང་གསུམ་གང་གིས་ཀྱང་གྲལ་འགོར་འཐོན་པ་འདུག་ཅེས་བསྔགས་བརྗོད་གནང་བ་དང༌། གཟིགས་པ་ཆེ་ཞིང༌། བཀའ་གཏན་ཤེ་བམ་དང་ཐོབ་ཐང༌། རྩེ་པོ་ཏཱ་ལའི་རྟ་ལམ་ཐོག་ནས་ཆིབས་ཐོན་ཆོག་པ་དང༌། རྟ་མགོ་གསེར་ཏོག བསུ་སྣ་མདོ་དར། བྲན་སྐྱ་དར། རྨ་བྱའི་དབུ་གདུགས། ཁྲི་བེར་བཅས་བསྩལ་བ་ལྟར་དང༌། སྐུ་འཁོར་ཆེ་གྲས། ཡོངས་འཛིན། བླ་མཆན། མགྲོན་གཉེར། གཟིམ་འགག དྲུང་ཡིག  མཛོད་པ་གཅིག་བཅས་ལ་ཡང་རྩེ་དྲུང་ལས་གོས་ཐོབ་ཐང་ཡང་ཡོད་པ་རེད།།
སྒྲུབ་བརྒྱུད་སྙིང་པོ་དཔལ་ལྡན་འབྲོང་ངུར་པའི།། ལོ་རྒྱུས་རྒྱ་མཚོའི་ཀློང་ལས་ཆུ་ཐིགས་ཙམ།།
སླར་ཡང་སྐྱབས་རྗེ་མཆོག་གིས་གསུངས་པའི་ཚིག་འདིས་མཇུག་བསྡུས་སོ།།
འབྲོང་ངུར་བསྟན་འཛིན་ལམ་བཟང་ངམ་སྐལ་བཟང་ཕྲིན་ལས་དང་འབྲོང་ངུར་ཕོ་ཉ་སོགས་དུ་མའི་མིང་ཅན་གྱིས་སྔ་འགྱུར་མཐོ་སློབ་ཏུ་སྒྲོ་སྐུར་དང་བྲལ་བར་སྤེལ།། །།
སྤྱི་ནོར་༸གོང་ས་༸སྐྱབས་མགོན་ཆེན་པོ་
བདག་སློབ་བུས་ལུས་ངག་ཡིད་གསུམ་ཁྱོད་ལ་དུས་བརྟན་དུ་འབུལ།  ང་ཚོ་མྱུར་དུ་མཇལ་འཛོམ་ཡང་བའི་སྨོན་ལམ་འདེབས། ཚེ་རབས་ཐམས་ཅད་དུ་རྗེས་སུ་བཟུང་དུ་སོ།།
ནུབ་ཏུ་ཆུའི་ཁ་གནོན་
བོད་ཀྱི་ནུབ་ཕྱོགས་སུ་གངས་རི་དང་མཚོ་དང་མཚེའུ་མང་བའི་རྐྱེན་གྱིས་ཆུ་སྐྱོན་ཡང་ཡང་ཡོང་སླ་བས་དེ་གནོན་པའི་ཆེད་དུ་གུ་ལུང་དང་ཤིང་ཀུན་ལྷ་ཁང་བཞེངས་པ།
ནུབ་ན་ཤུན་གྱི་བྲག་
ལྷ་སའི་ནུབ་ཕྱོགས་ཤུན་གདོང་དཀར་གྱི་རི་རྩེར་ཡོད་པའི་བྲག་མི་ཧྲེང་ནག་པོ་ལངས་ནས་ལྷ་ས་ངོས་སུ་ཚུར་བྱ་ར་བྱེད་པ་འདྲ་བ་ཞིག་ཡོད་པ་དེ་ཡིན།
སྐྱབས་འགྲོ་
༄༅།  །སྐྱབས་འགྲོ་ཞིབ་ཏུ་བཤད་ན། རྒྱུ་ཡུལ་ཚུལ་དང་ཕན་ཡོན་དང༌། །བསླབ་བྱ་རྣམ་པ་ལྔ་ཡིས་བསྡུས། །ཞེས་པ་ལྟར་ལས། དང་པོ་སྐྱབས་སུ་འགྲོ་བའི་རྒྱུ་འཇིགས་པ་དང༌། དད་པ་དང༌། སྙིང་རྗེ་གསུམ་ལས། འཇིགས་པས་སྐྱབས་སུ་འགྲོ་བ་ནི། རང་ངམ་གཞན་སྲིད་པའི་སྡུག་བསྔལ་གྱིས་འཇིགས་ནས་སྐྱབས་སུ་འགྲོ་བ་སྟེ། སྤྱོད་འཇུག་ལས། སྔོན་ཆད་ཁྱེད་ཀྱི་བཀའ་ལས་འདས། །ད་ནི་འཇིགས་པ་ཆེར་མཐོང་ནས། །ཁྱེད་ལ་སྐྱབས་སུ་མཆི་ལགས་ཀྱི། །འཇིགས་པ་མྱུར་དུ་བསལ་དུ་གསོལ། །ཞེས་པ་ལྟར། བདག་གཞན་སྲིད་པའི་སྡུག་བསྔལ་གྱིས་ཉེན་པ་རྣམས་སྡུག་བསྔལ་དེ་ལས་ཡོངས་སུ་སྐྱོབ་པའི་སྐྱབས་གནས་ལ་བརྟེན་པར་ཁས་འཆེ་བའོ། །དད་པས་སྐྱབས་སུ་འགྲོ་བ་ནི། སྡུག་བསྔལ་གྱི་འཇིགས་པ་དེ་ལས་སྐྱོབ་པར་ནུས་པའི་སྐྱབས་གནས་རྣམས་ཀྱི་ཡོན་ཏན་ལ་སེམས་དང་བ་ནི་དང་བའི་དད་པ། སྐྱབས་ཡུལ་གྱི་གོ་འཕང་ཐོབ་པར་འདོད་པ་ནི་འདོད་པའི་དད་པ། རྟེན་ཅིང་འབྲེལ་བར་འབྱུང་བ་ཟབ་མོ་ལ་ཡིད་ཆེས་པ་ནི་ཡིད་ཆེས་ཀྱི་དད་པ་སྟེ། (དང་འདོད་ཡིད་ཆེས་)གསུམ་གྱི་སྒོ་ནས་སྐྱབས་སུ་འགྲོ་བའོ། །སྙིང་རྗེས་སྐྱབས་སུ་འགྲོ་བ་ནི། ཐེག་ཆེན་གྱི་རིགས་སད་པའི་གང་ཟག་འགའ་ཞིག་རང་གི་སྡུག་བསྔལ་ལ་རྗེས་སུ་དཔགས་ནས་གཞན་སྡུག་བསྔལ་གྱིས་ཉེན་པ་ལ་མི་བཟོད་པའི་སྙིང་རྗེས་ཀུན་ནས་བསླངས་ཏེ་དེ་དག་ཡོངས་སུ་བསྐྱབ་པའི་ཕྱིར་སྐྱབས་སུ་འགྲོ་བའོ། །མདོར་ན་གྱ་ཚོམས་སུ་སྐྱབས་འགྲོ་བྱེད་པ་ནི། བྱས་ལ་མ་བསགས་པའི་ལས་ཡིན་པས། བཤད་མ་ཐག་པའི་རྒྱུ་དེ་དག་གསལ་བར་དྲན་པའི་སྒོ་ནས་སྐྱབས་སུ་འགྲོ་བ་གལ་ཆེ་སྟེ། སྤྱོད་འཇུག་ལས། བཟླས་བརྗོད་དང་ནི་དཀའ་ཐུབ་ཀུན། །ཡུན་རིང་དུས་སུ་སྤྱོད་བྱས་ཀྱང༌། །སེམས་གཞན་གཡེངས་པས་བྱས་པ་ནི། །དེ་ཉིད་རིག་པས་དོན་མེད་གསུངས། །ཞེས་གསུངས་པས་སོ། ། གཉིས་པ་སྐྱབས་སུ་འགྲོ་བའི་ཡུལ་ནི། ཐེག་པ་ཆེ་ཆུང་དང༌། གྲུབ་མཐའ་གོང་འོག་གི་དབྱེ་བས་འདོད་ཚུལ་མི་འདྲ་བ་དུ་མ་ཡོད་ཀྱང༌། འདིར་སྐབས་སུ་བབ་པ་ནི། བདག་ལ་ཁྱད་པར་དུ་འཕགས་པའི་ལམ་དངོས་སུ་སྟོན་པར་མཛད་པའི་དགེ་བའི་བཤེས་གཉེན་བརྒྱུད་པ་དང་བཅས་པ་ནི་བླ་མ། རང་དོན་ཕུན་སུམ་ཚོགས་པ་ཆོས་ཀྱི་སྐུ་མངོན་དུ་མཛད་པས་སྐྱོན་གྱི་རྣམ་པ་གང་ཡང་མེད་ཅིང་ཡོན་ཏན་གྱི་རྣམ་པ་མཐའ་དག་དང་ལྡན་པ་དང༌། གཞན་དོན་ཕུན་སུམ་ཚོགས་པ་གཟུགས་ཀྱི་སྐུ་བརྙེས་པས་འཁོར་བ་ཇི་སྲིད་པ་དེ་སྲིད་དུ་སེམས་ཅན་གྱི་དོན་འབའ་ཞིག་མཛད་པ་ནི་སངས་རྒྱས་དཀོན་མཆོག །ལུང་གི་ཆོས་སྡེ་སྣོད་གསུམ་མམ། གསུང་རབ་ཡན་ལག་བཅུ་གཉིས་ཀྱིས་བསྡུས་པ་དང༌། རྟོགས་པའི་ཆོས་བསླབ་པ་གསུམ་མམ། འགོག་ལམ་གཉིས་ཀྱིས་བསྡུས་པ་ནི་ཆོས་དཀོན་མཆོག །ཕྱིར་མི་ལྡོག་པའི་ས་ལ་བཞུགས་པའི་འཕགས་པ་དང༌། སོ་སྐྱེ་ཡིན་ཡང་བསྟན་པ་ལ་འཇུག་པ་རང་ལས་སྔ་བའི་གང་ཟག་རྣམས་ནི་དགེ་འདུན་དཀོན་མཆོག་གོ །
རྗེས་དགེ་བ་བསྔོ་ཞིང་དྲན་ཤེས་བསྟེན་པ་ནི། ཐུན་ལས་ལྡང་བའི་ཚེ་བདག་གིས་དེ་ལྟར་བགྱིས་པའི་དགེ་བའི་རྩ་བ་དེས་ཕ་དང་མ་སྔོན་དུ་འགྲོ་བ་ཅན་གྱི་སེམས་ཅན་ཐམས་ཅད་དོན་གཉིས་མཐར་ཕྱིན་སངས་རྒྱས་ཀྱི་གོ་འཕང་ཐོབ་པར་གྱུར་ཅིག་སྙམ་དུ་ཡིད་ལ་བྱས་ཏེ། མགོན་པོ་ཀླུ་སྒྲུབ་ཀྱིས་མཛད་པའི། དགེ་བ་འདི་ཡིས་སྐྱེ་བོ་ཀུན། །བསོད་ནམས་ཡེ་ཤེས་ཚོགས་རྫོགས་ཏེ། །བསོད་ནམས་ཡེ་ཤེས་ལས་བྱུང་བའི། །དམ་པ་སྐུ་གཉིས་ཐོབ་པར་ཤོག །ཅེས་སོགས་ཇི་ལྟར་རིགས་པའི་བསྔོ་བ་དང་སྨོན་ལམ་ཅི་ཤེས་བྱ། ཐུན་མཚམས་ཐམས་ཅད་དུ་དཀོན་མཆོག་གི་ཡོན་ཏན་ཡིད་ལ་དྲན་པ་དང༌། དེའི་རྗེས་སུ་སློབ་པར་འདོད་པའི་དྲན་ཤེས་བཞིན་དང་མ་བྲལ་བའི་སྒོ་ནས་འཆད་པར་འགྱུར་བའི་སྐྱབས་འགྲོའི་བསླབ་བྱ་རྣམས་དང་མི་འགལ་བར་བྱའོ། །དྲན་ཤེས་བཞིན་དང་མི་ལྡན་པའི་དགེ་བ་ཐམས་ཅད་དོན་མེད་དུ་འགྱུར་བར་གསུངས་པས། དུས་རྟག་ཏུ་དྲན་ཤེས་བསྟེན་པ་གལ་ཆེ་སྟེ། སྤྱོད་འཇུག་ལས། ཤེས་བཞིན་མེད་པའི་ཆོམ་རྐུན་དག །དྲན་པ་ཉམས་པའི་རྗེས་འབྲངས་ནས། །བསོད་ནམས་དག་ནི་ཉེར་བསགས་ཀྱང༌། །རྐུན་པོས་ཕྲོགས་བཞིན་ངན་འགྲོར་འགྲོ། །ཞེས་སོ། །དེས་ན་བསླབ་པ་བསྲུང་བར་འདོད་པས་སེམས་བསྲུང་བ་ལ་འབད་པར་བྱ་སྟེ། དེ་ཉིད་ལས། བསླབ་པ་བསྲུང་བར་འདོད་པ་ཡིས། །རབ་ཏུ་བསྒྲིམས་ནས་སེམས་བསྲུང་སྟེ། །སེམས་དེ་བསྲུང་བར་མ་བྱས་ན། །བསླབ་པ་བསྲུང་བར་ཡོང་མི་ནུས། །ཞེས་གསུངས་སོ། །
སྐྱབས་སུ་སོང་བའི་ཕན་ཡོན་ནི། སྡོམ་པ་ཐམས་ཅད་སྐྱེ་བའི་རྒྱུ་ཡིན་པ་སོགས་མཐའ་ཡས་པ་གསུངས་ཏེ། མདོ་ལས། སྐྱབས་གསོལ་བསོད་ནམས་འདི་ལ་གཟུགས་མཆིས་ན། །ནམ་མཁའ་བར་སྣང་འདི་ཡང་སྣོད་དུ་ཆུང༌། །ཞེས་གསུངས་པ་ལྟར་རོ། །མདོར་ན་ལྷ་དང་བཅས་པའི་འཇིག་རྟེན་ན་ལྷ་དཀོན་མཆོག་གསུམ་ལས་ཁྱད་པར་དུ་འཕགས་པའི་སྐྱབས་གཞན་མ་མཆིས་ན། དེ་དག་དུས་དེ་རིང་ནས་བརྩམས་ཏེ་བདག་གི་མགོན་དུ་རྙེད་པ་ནི། རྙེད་པའི་མཆོག་ལེགས་པར་རྙེད་པའོ་སྙམ་པའི་སྤྲོ་བ་ཁྱད་པར་ཅན་དང་ལྡན་པར་བྱའོ། །
སྐྱབས་འགྲོའི་བསླབ་བྱ་ནི། འཇིག་རྟེན་པ་རྣམས་ཚེ་འདིའི་བྱ་བ་ཙམ་སྒྲུབ་པའི་ཇོ་བོའམ་དཔོན་གྱིས་ཁྲིམས་སུ་བཅས་པ་གང་ཇི་སྙེད་པ་ལས་འདའ་བར་མི་ནུས་ཤིང༌། དེ་མཉེས་པར་བྱེད་པའི་སྤྱོད་ལམ་འབའ་ཞིག་བསྟེན་པར་བྱ་དགོས་ན། ཁོ་བོ་ཅག་བླ་ན་མེད་པའི་བྱང་ཆུབ་སྒྲུབ་པའི་ཇོ་བོ་དཀོན་མཆོག་གསུམ་གྱིས་བཀའ་ཁྲིམས་སུ་བཅས་པ་ལས་ནམ་ཡང་འདའ་བར་བྱ་བ་མ་ཡིན་ནོ་སྙམ་དུ་ངེས་པར་བྱས་ལ། སྤྱིའི་བསླབ་བྱ་སྐྱེས་བུ་དམ་པ་དང་འགྲོགས་པ་སོགས་དང༌། སོ་སོའི་བསླབ་བྱ། སངས་རྒྱས་ལ་སྐྱབས་སུ་སོང་བས་འཇིག་རྟེན་པའི་ལྷ་ལ་ཕྱག་མི་བྱ། ཆོས་ལ་སྐྱབས་སུ་སོང་བས་སེམས་ཅན་ལ་གནོད་འཚེ་སྤོང༌། དགེ་འདུན་ལ་སྐྱབས་སུ་སོང་བས་གྲོགས་མུ་སྟེགས་ཅན་དང་མི་འགྲོགས་པ་རྣམས་ལ་བསླབ་པར་བྱ་ཞིང་། གཞན་ཡང་སྲོག་དང་། བྱ་དགའི་ཕྱིར་ཡང་། དཀོན་མཆོག་མི་སྤོང༌། ན་ཚ་དང་སྡུག་བསྔལ་ཅི་བྱུང་ཡང་། དཀོན་མཆོག་རྒྱབ་ཏུ་བསྐྱུར་བའི་བྱ་བ་མི་བྱེད། ཉལ་བ་དང་ལྡང་བའི་ཚེ་དཀོན་མཆོག་གི་རྟེན་ལ་ཕྱག་བྱ། ཁ་ཟས་ཟ་བའི་ཚེ། ཇོ་བོ་རྗེས། ཟས་ལ་ཆ་བཞིར་བགོ་བྱ་སྟེ། །དང་པོ་ལྷ་ལ་བཤོས་གཙང་དབུལ། །དེ་ནས་ཆོས་སྐྱོང་སྲུང་མ་ལ། །གཏོར་མ་ཤིན་ཏུ་རྒྱ་ཆེར་དབུལ། །རང་གིས་ཟོས་ཤིང་འཐུངས་པ་ཡི། །ལྷག་མ་འབྱུང་པོ་ཀུན་ལ་སྦྱིན། །ཞེས་གསུངས་པ་ལྟར། ཕུད་ནས། བླ་མ། ཡི་དམ། དཀོན་མཆོག །ཆོས་སྐྱོང་། ནོར་ལྷ་རྣམས་ལ་བཤོས་རེ་དབུལ། སངས་རྒྱས་ཀྱི་བཀའ་བསྲུང་བའི་ཆེད་དུ། འཕྲོག་མ་བུ་དང་བཅས་པ་དང༌། ཕུད་ལ་དབང་པའི་འབྱུང་པོ་(རྣམས་)ལ་ཆང་བུ་རེ་སྦྱིན་ལ། སྤྱོད་འཇུག་ལས། མི་འོ་ཅོག་གི་ལུས་འདི་ནི། །བཀོལ་བར་བྱ་བ་ཉིད་དུ་ཟད། །ཅེས་པ་ལྟར། ལུས་ཆོས་དང་མཐུན་པའི་ཁ་ཟས་ཀྱིས་བརྟས་པར་བྱས་ཏེ། དགེ་བའི་བྱ་བ་ལ་བཀོལ་བར་བགྱིའོ་སྙམ་པས་ཚོད་ཟིན་པར་ལོངས་སྤྱད། ཟོས་པའི་ལྷག་འབྱུང་པོ་ལྷག་མ་ལ་དབང་བ་རྣམས་ལ་བསྔོས་ལ། སྤྱོད་འཇུག་ལས། ལོག་པར་ལྟུང་དང་མགོན་མེད་དང༌། །བརྟུལ་ཞུགས་གནས་ལ་བགོ་བྱ་ཞིང༌། །ཞེས་པ་ལྟར། དངོས་སུ་ཕོངས་པ་དང་། མགོན་མེད་པ་དང་། དཀའ་ཐུབ་ཀྱིས་གནས་པ་རྣམས་ལ་བྱིན་ཏེ། འཕྲལ་དང་ཡུན་དུ་ཕན་པ་དང་བདེ་བའི་རྒྱུར་གྱུར་ཅིག་སྙམ་པའི་བསམ་པས་བསྔོ་བ་དང་སྨོན་ལམ་བྱ་བ་སོགས་བསླབ་བྱ་ཕྲ་མོ་ཚུན་ལ་བསླབ། བྱ་བ་ཆེ་ཆུང་ཅི་བྱེད་ཀྱང་དཀོན་མཆོག་ལ་བློ་བཀལ་ལ་བྱ། དཀོན་མཆོག་ལ་བློ་གཏད་ཀྱང་དེ་ལྟར་འགྲུབ་པའི་ངེས་པ་མེད་སྙམ་དུ་ནམ་ཡང་མི་བསམ་སྟེ། སངས་རྒྱས་ཀྱི་ཡེ་ཤེས་ཀྱིས་སེམས་ཅན་གྱི་ཁམས་དང་རྗེས་སུ་འཚམ་པའི་ལམ་ཐམས་ཅད་མཁྱེན་ཞིང་། གདུལ་བྱ་རྣམས་ཉེས་པ་ལས་ལྡོག་ནས་ལེགས་པའི་ལམ་ལ་འགོད་པར་བཞེད་པའི་ཐུགས་རྗེ་མངའ་བ་དང༌། ཚོགས་གཉིས་དང་སྨོན་ལམ་མཐར་ཕྱིན་པའི་སྟོབས་ཀྱིས་བློ་གཏད་ནས་གསུང་བཞིན་སྒྲུབ་པ་རྣམས་ངེས་པར་སྐྱོབ་པར་ནུས་པ་ཡིན་པས་སོ།  །དེས་ན་སྔོན་ཆད་ཁོ་བོ་ཅག་འཁོར་བ་ལས་མ་ཐར་པ་ཡང་། རང་ཉིད་དཀོན་མཆོག་ལ་བློ་མ་ཁེལ་བ་དང༌། བཀའ་བཞིན་མ་བསྒྲུབས་པས་ནོངས་པ་ཡིན་གྱིས། དཀོན་མཆོག་ལ་ཐུགས་རྗེ་མེད་པ་མ་ཡིན་ཏེ། མངོན་རྟོགས་རྒྱན་ལས། ལྷ་ཡི་རྒྱལ་པོས་ཆར་ཕབ་ཀྱང༌། །ས་བོན་མི་རུང་མི་འཁྲུངས་ལྟར། །སངས་རྒྱས་རྣམས་ནི་བྱོན་གྱུར་ཀྱང༌། །སྐལ་བ་མེད་པས་བཟང་མི་མྱོང༌། །ཞེས་དང༌། སྤྱོད་འཇུག་ལས། དེང་ནས་བརྩོན་པར་མ་བྱས་ན། །འོག་ནས་འོག་ཏུ་འགྲོ་བར་འགྱུར། །སེམས་ཅན་ཐམས་ཅད་ཕན་མཛད་པའི། །སངས་རྒྱས་གྲངས་མེད་འདས་གྱུར་ཀྱང༌། །བདག་ནི་རང་གི་ཉེས་པས་དེའི། །གསོ་བའི་སྤྱོད་ཡུལ་མ་གྱུར་ཏོ། །ཞེས་གསུངས་པ་ལྟར་རོ། །མདོར་ན་དཀོན་མཆོག་ལ་བློ་མ་ཁེལ་བའི་རང་གི་ཕོ་ཚོད་དང༌། གྲུང་དུ་རེ་བའི་འདུན་མ་རྣམས་འགྲུབ་པའི་ངེས་པ་མེད་ཅིང༌། གྲུབ་ཀྱང་ནམ་ཕུགས་ལེགས་པའི་ངེས་པ་མེད་པས་དུས་རྟག་ཏུ་དཀོན་མཆོག་ལ་བློ་གཏོད་པ་གལ་ཆེའོ།། །།
༄།།ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་འཕྲིན་ལས་ཐམས་ཅད་ཀྱི་ངོ་བོར་གྱུར་པ། ཆོས་ཀྱི་ཕུང་པོ་སྟོང་ཕྲག་བརྒྱད་བཅུ་རྩ་བཞིའི་འབྱུང་གནས། འཕགས་པའི་དགེ་འདུན་ཐམས་ཅད་ཀྱི་མངའ་བདག། དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ།།དགེ་འདུན་ལ་སྐྱབས་སུ་མཆིའོ། །ཡི་དམ་དཀྱིལ་འཁོར་གྱི་ལྷ་ཚོགས་འཁོར་དང་བཅས་པ་རྣམས་ལ་སྐྱབས་སུ་མཆིའོ། །ལན་གསུམ་བརྗོད། སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་བར་དུ་བདག་ནི་སྐྱབས་སུ་མཆི། །བདག་གིས་སྦྱིན་སོགས་བགྱེས་པ་འདི་དག་གིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག། །ལན་གསུམ་བརྗོད། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་བཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་གཟུང་། །སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་བདག་སྐྱབས་མཆི། །རང་གཞན་དོན་ནི་རང་བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས༑ ༑སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག། །ལན་གསུམ་བརྗོད། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག། །སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག། །སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག། །སེམས་ཅན་ཐམས་བཅད་ཉེ་རིང་ཆགས་སྡང་གཉིས་དང་བྲལ་བའི་བཏང་སྙོམས་ལ་གནས་པར་གྱུར་ཅིག། །ཅེས་ལན་གསུམ་བརྗོད། གང་གིས་རྟེན་ཅིང་འབྲེལ་བར་འབྱུང་། །འགག་པ་མེད་པ་སྐྱེ་མེད་པ། །ཆད་པ་མེད་པ་རྟག་མེད་པ། །འོང་བ་མེད་པ་འགྲོ་མེད་པ༑༑ཐ་དད་དོན་མིན་དོན་གཅིག་མིན། །སྤྲོས་པ་ཉེར་ཞི་ཞི་བསྟན་པ། །རྫོགས་པའི་སངས་རྒྱས་སྨྲ་རྣམས་ཀྱི། །དམ་པ་དེ་ལ་ཕྱག་འཚལ་ལོ། །ཉན་ཐོས་ཞི་བ་འཚོལ་རྣམས་ཀུན་ཤེས་ཉིད་ཀྱིས་ཉེར་ཞིར་འཁྲིད་མཛད་གང་ཡིནདང་། །འགྲོ་ལ་ཕན་པར་བྱེད་རྣམས་ལམ་ཤེས་ཉིད་ཀྱིས་འཇིག་རྟེནདོན་གྲུབ་མཛད་པ་གང་། །གང་དང་ཡང་དག་ལྡན་པས་ཐུབ་རྣམས་རྣམ་པ་ཀུན་ལྡན་སྣ་ཚོགས་འདི་གསུངས་པ། །ཉན་ཐོས་བྱང་ཆུབ་སེམས་དཔའི་ཚོགས་བཅས་སངས་རྒྱས་ཀྱི་ནི་ཡུམ་དེ་ལ་ཕྱག་འཚལ། །ཐམས་ཅད་དུ་ནི་ས་གཞི་དག༑ གསེག་མ་ལ་སོགས་མེད་པ་དང་། །ལག་མཐིལ་ལྟར་མཉམ་བེ་ཌཱུརྱི། །རང་བཞིན་འཇམ་པོར་གནས་གྱུར་ཅིག། ། །
གཟིམ་ཁུག་དགོན
མཚན་གཞན་ལ་ཀརྨ་གླིང་ཡང་ཞུ། སྣེ་མོ་དགོན་ནས་སྤྱིར་བཏང་འཁོར་ལམ་བརྒྱུད་སྤྱི་ལེ་བཅུ་གཉིས་ཙམ་བྲག་དཀར་ཞོལ་ཏེ་སྔོན་གྱི་ཟ་དམ་རྫོང་ཤུལ་ནས་གཟིམས་ཁུག་ནང་སོང་ན་དགོན་དེར་འབྱོར། དགོན་དེ་ནི་ཐོག་མར་ཀརྨ་པ་སྐུ་ཕྲེང་དང་པོས་ཕྱག་འདེབས་གནང་མཛད། ཀ་རྨ་པ་སྐུ་ཕྲེང་དང་པོ་གནས་དེར་ཕེབས་ནས་ནུབ་གཅིག་གཟིམས་སྐབས་མནལ་སྤྲོ་པོ་ཁུག་སྟབས་རྗེས་སུ་དགོན་དེར་གཟིམས་ཁུག་ཅེས་ཐོགས། ཐོག་མར་ད་ལྟའི་དགོན་དེའི་ལྟག་ཏུ་ཀརྨ་གླིང་ཞེས་པར་དབྱར་ཁ་བཞུགས་ས་དང་། དགུན་ཁའི་བཞུགས་གནས་ནི་ད་ལྟའི་དགོན་གནས་ཡུལ་དེར་ཡིན། ཐོག་མར་ཀརྨ་བཀའ་བརྒྱུད་ཕྱག་བཞེད་མཛད་པ་ལ་ཇུན་གར་དམག་དུས་གཏོར་སྐྱོན་ཆེན་པོ་བྱུང་། དགོན་དེ་ཐོག་མར་ཕོ་དགོན་ཡིན་པ་ལ་དེ་རྗེས་ཟ་དམ་རྫོང་དང་གུང་པོ་ཆེ་བའི་པཱ་ལགས་ཀྱིས་ཡུལ་འདིར་བུ་མོ་མང་པོ་འདུག་པས་བཙུན་དགོན་དགོས་མཁོ་ཆེ་བར་གཟིགས་ཏེ་བཙུན་དགོན་ཏུ་བསྒྱུར་བའི་ལོ་རྒྱུས་ཀྱང་ཡོད། སྔོན་འདུ་ཁང་ཀ་དྲུག་ནང་རྟེན་གཙོ་སྤྱན་རས་གཟིགས་ཕྱག་སྟོང་སྤྱན་སྟོང་། མགོན་པོ་ཕྱག་དྲུག སྲུང་མ་གཡུ་སྒྲོན་མ་བཅས་དང་། བཙུན་མ་བཞི་བཅུ་སྐོར་གྱིས་རི་བོ་དགེ་ལྡན་ཕྱག་བཞེད་མཛད་ཀྱི་ཡོད། ལོ་ལྟར་བོད་ཟླ་༡༡ཚེས་༡༥ཉིན་མ་ཎིའི་གྲོལ་དབྱངས་ཞེས་པའི་བཀའ་དབང་ཡང་གནས་སྲོལ་ཡོད། ད་ལྟ་སྔོན་གྱི་འདུ་ཁང་གྱང་གོག་སྟེང་གསར་བཞེངས་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། དགོན་དེའི་འོག་ཏུ་གྲོག་རོང་ནང་ཞེས་པར་སྨན་བླ་བདེ་གཤེགས་བརྒྱད་ཀྱི་མཆོད་རྟེན་བརྒྱད་ཡོད་པའི་སྐུ་ཚབ་ཀྱང་གསར་བཞེངས་གནང་བ་མཇལ་རྒྱུ་ཡོད།
ཧྲའོ་ལིན་དགོན་པ།
ཧྲོའོ་ལིན་དགོན་པ་ནི་ཧའོ་ནན་དུ་གནས་པའི་ནངས་པ་སངས་རྒྱས་ཆོས་ལུགས་ཀྱི་དགོན་པ་ཞིག་རེད།
ནུབ་ཕྱོགས་ཟླ་བ་ཚེས་པའི་མཐལ་
ནུབ་ཕྱོགས་ཀྱི་མཐའ་མཚམས་བྲག་རེ་ཟླ་བ་ཚེས་པ་འདྲ་བའི་ས་ཆ་ཞིག་ཡིན་ནམ་བརྟག་
པེ་རུ་ཇི་ནོ།
པེ་རུ་ཇི་ནོ་(ཡི་ཏ་ལིའི་སྐད།: Perugino)ནི་ཨི་ཏ་ལི་ཡི་རི་མོ་མཁས་ཅན་ཞིག་རེད།
ནུབ་བྱང་ན་ཀླུ་བདུད་ནག་པོའི་ཉལ་ས་
ལྷ་སའི་ཐང་འདིའི་ནུབ་དང་བྱང་གཉིས་སུ་ཀླུ་བདུད་ནག་པོའི་ཉལ་ས་ཡོད་པ་དང། དེ་ནི་ནུབ་ཀྱི་ཀླུ་སྒུགས་དང་བྱང་གི་རཱ་མོ་ཆེ་གཉིས་ཡོད་ས་དེ་ཡིན་པར་《རྒྱལ་རབས་གསལ་བའི་མེ་ལོང》སོགས་ལོ་རྒྱུས་མང་པོར་གསལ།
ནུབ་གཞུ་སྙེ་མོ་
ལྷ་སའི་ནུབ་ངོས་སྟོད་ལུང་ནས་ནུབ་ཏུ་སོང་ཚེ་སྙེ་མོ་རྫོང་དུ་གཞུ་ཟེར་བའི་ལུང་པ་ཞིག་ཡོད་དེ་ལ་གོ།
ནུབ་བྱེ་མ་དགུ་
གཙང་གི་ཤངས་གཞོང་པ་ཚལ་ནས་རྩིས་པའི་ནུབ་ཕྱོགས་བྱེ་མའི་རི་རྒྱུད་ཅིག་སྟེ། དེང་སང་ངམ་རིང་རྫིང་ཁོངས་ཀྱི་བྱེ་མ་ལ་ཟེར་བའི་རི་དེ་ཡིན་ནམ་སྙམ་སྟེ་བརྟག་
ཀླུ་སྒྲུབ་དགོངས་རྒྱན།
དབུ་མའི་ཟབ་གནད་སྙིང་པོར་དྲིལ་བའི་ལེགས་བཤད་ཀླུ་སྒྲུབ་དགོངས་རྒྱན་ཞེས་བྱ་བ་བཞུགས་སོ། །
བདུད་ཀྱི་མཚོན་ཆ་རྩུབ་མོ་དག་ལ་འཇམ་མཉེན་མེ་ཏོག་ལན་དུ་སྦྱིན། །
ལྷས་བྱིན་ཁྲོས་པའི་སྒྱོགས་རྡོ་འཕངས་ཚེ་མི་སྨྲའི་བརྟུལ་ཞུགས་དང་དུ་བླངས། །
འཇིགས་རུང་འཁོར་བའི་དགྲ་ཆེན་སྐྱོབས་པའི་གྲོགས་སུ་ཤེས་ལྡན་སུ་ཡིས་བཀུར། །
འདུན་པས་ཕྲ་ཞིབ་མ་ནོར་མཚོན་པ་སྲིད་པའི་མིག །
ཆོས་རྗེ་སྨྲ་བའི་སེང་གེ་མཆོག་ནི་འདིའོ་ཞིས། །
འཕེལ་འགྲིབ་མེད་པར་རིགས་སྨྲ་ཚོགས་ཀྱིས་རྟག་ཏུ་གུས། །
གང་གི་མཁྱེན་པའི་ཉི་མའི་དཀྱིལ་འཁོར་ཀུན་ཏུ་བཟང་པོའི་མཁའ་དབྱིངས་ནས། །
སྐྱེས་སྦྱངས་ཤེས་རབ་དམན་པ་ཁོ་བོའི་སྙིང་གི་པདྨོའི་དགའ་ཚལ་དུ། །
རིགས་པའི་འོད་ཟེར་ལན་སྟོང་འཁྱིལ་བའི་ལེགས་བཤད་གེ་སར་འཛུམ་པའི་དཔལ། །
སྲིད་གསུམ་མཁས་པའི་བུང་བས་དོན་རྒྱུད་སྦྲང་རྩི་མངར་མོར་ལོངས་སྤྱོད་ཅིག །
རང་ཅག་གིས་ཡིན་མིན་ཐག་བཅད་པ་ཐམས་ཅད་ཀྱང་། རང་གི་སེམས་ལ་ཇི་ལྟར་ཤར་བ་བཞིན་ཐག་བཅད་པ་ཙམ་ལས། རྩ་བ་གཞན་ཅི་ཡང་མེད། འདིའི་རྒྱུ་མཚན་གྱིས། འདི་ཡོད་དམ་མེད་ཅེས་དྲིས་པ་ན། ཕ་རོལ་པོས་ཡོད་ཅེས་ལན་བཏབ་པ་ཡང་དོན་ལ་ཁྱོད་ཀྱི་སེམས་ལ་འདི་ཡོད་མེད་གང་དུ་ ཤར་ཞེས་དྲིས་པ་ཡིན་ལ། ལན་བཏབ་པ་ཡང་། ངའི་སེམས་ལ་ཡོད་པ་ཡིན་པ་ཤར་ཞེས་སྨོས་པ་ཙམ་ཡིན། དེ་བཞིན་དུ་ལེགས་ཉེས་བཟང་ངན་མཛེས་མི་མཛེས་སོགས་ཅི་དང་ཅི་དྲིས་པ་ཐམས་ཅད་ ཀྱང་། དེན་ལ་ཕ་རོལ་པོའི་བསམ་ཚུལ་གོ་བའི་ཆེད་དུ་དྲིས་པ་ཤ་སྟག་ཡིན་ལ། ཕ་རོལ་པོས་དེ་ལ་ཐག་བཅད་ནས་ལན་བཏབ་པ་ཡང་། དོན་ལ་ཁོ་རང་གི་སེམས་ལ་འཆར་ཚུལ་ལྟར་ཐག་བཅད་པ་ཙམ་ཡིན་གྱི། རྒྱུ་མཚན་གཞན་ནི་ཅི་ཡང་མེད། དེའི་ཕྱིར་གང་ཟག་གཉིས་ཀྱི་བསམ་ཚོད་ཕན་ཚུན་མ་མཐུན་པ་དེ་སྲིད་དུ་ཁོ་རང་གཉིས་ རྩོད་པ་བྱས་པ་ཡིན་ལ། གཉིས་ཀ་ཁ་མཐུན་པའི་ཚེ་ཁ་མཐུན་པའི་དོན་དེ་ག་ཡིན་པ་དང་། ཡོད་པ་དང་། ཤེས་བྱ་དང་། ཚད་མ་ལ་སོགས་པའི་གྲས་སུ་འཇོག་པ་ཡིན་ནོ། །དེ་ལྟར་ཁ་མཐུན་མཁན་ཅི་ཙམ་མང་བ་དེ་ཙམ་དུ་ཁ་མཐུན་པའི་དོན་དེ་འགངས་དང་གནད་ཆེ་ རུ་འགྲོ་ཞིང་། དེ་ལ་ཁ་མི་མཐུན་པའི་ལྟ་བ་གང་ཡིན་ལོག་ལྟ་དང་། འཁྲུལ་ཤེས་སོགས་སུ་བྱེད་པ་ཡིན་ནོ། །
ཁ་ མཐུན་ལུགས་དེ་ཡང་། རེས་འགའ་ནི་ལུང་ཙམ་ཞིག་ལ་ཐུག་ནས་མཐུན་པ་ཡོད། དཔེར་ན་ཁ་ཆེ་གཉིས་ཀྱིས་རྔ་མོང་གི་ཤ་ཟ་ཆོག་མི་ཆོག་ལ་རྩོད་པ་བྱས་པའི་མཐར། གོ་ར་ནང་དུ་རྔ་ཤ་ཟ་བའི་གནང་བ་ཐོག་པ་མཐོང་བའི་ཚེ་གཉིས་ཀ་ཡང་། དེ་ཟ་ཆོག་པའི་སྟེང་དུ་ཁ་མཐུན་པ་བཞིན་ནོ། །རེས་འགའ་ནི། རྩོད་མཁན་གཉིས་ཀྱི་རིགས་པ་ཞིག་ལ་ཐུག་ནས་གཉས་ཀ་ཁ་མཐུན་པ་ཡང་ཡོད་དེ། དཔེར་ན་ལ་ཕར་རྒྱབ་ན་མེ་ཡོད་མེད་རྩོད་པ་ན། ལའི་ཁར་དུ་བ་མཐོང་ནས་གཉིས་ཀ་ཁ་མཐུན་པ་ལྟ་བུ། གང་ལྟར་ཡང་གཉིས་ཀའི་དབང་པོ་མངོན་སུམ་དུ་མཐོང་བ་ན། རྩོད་པ་མེད་པར་ཁ་མཐུན་པ་ནི་སོ་སོའི་སྐྱེ་བོ་ཐམས་ཅད་ལ་ཡོད་དོ། །
འོ་ ན་ཐམས་ཅད་ཁ་མཐུན་པ་ཞིག་ལ་རྩ་བ་བཅོལ་ནས་ཤེས་བྱའི་རྣམ་གཞག་ཁས་བླངས་པ་མི་བསླུ་ བ་ཡིན་ནམ་སྙམ་ན། དེ་ཡང་མིན་ཏེ། དཔེར་ན་ཡུལ་གཅིག་གི་མི་ཐམས་ཅད་ཀྱི་མིག་ལ་མཁྲིས་ནད་ཀྱིས་སྐྱོན་ཡོད་པའི་ ཕྱོགས་གཅིག་ཏུ་སླེབས་ན། ཡུལ་དེའི་མི་ཐམས་ཅད་ཀྱང་། དུང་དཀར་སེར་པོ་ཡིན་པ་ལས་དཀར་པོ་མེད་པ་མེད་པ་ཁ་མཐུན་མོད་ཀྱི། དེ་ཙམ་གྱིས་དུང་དཀར་སེར་པོ་ཡིན་པར་འཇོག་མི་ནུས་པ་ཡིན་ནོ། །དེ་ལྟར་མི་བརྒྱ་ཕྲག་འགའ་ཞིག་ཁ་མཐུན་པ་ཙམ་གྱིས་ཀྱང་། དོན་དེ་ཡོད་པ་ཐག་མི་ཆོད་ལ། ཁྲི་དང་སྟོང་ཁ་མཐུན་པས་ཀྱང་ཐག་མི་ཆོད། མིའི་འགྲོ་བ་ཐམས་ཅད་ཁ་མཐུན་པས་ཀྱང་ཐག་མི་ཆོད། ཁམས་གསུམ་གྱི་སོ་སྐྱེ་ཐམས་ཅད་ཁ་མཐུན་པས་ཀྱང་ཐག་མི་ཆོད་པ་ཡིན། དེས་ན་རང་ཅག་རྣམས་ཀྱིས་ཡོད་མེད་ཡིན་མིན་གང་ཐག་བཅད་པ་ཐམས་ཅད་ཀྱང་རང་རང་གི་ བློ་ལ་ཤར་ལུགས་བཞིན་དུ་ཐག་བཅད་པ་ཙམ་ཡིན་ལ། དེ་འདྲ་བའི་བློ་ལ་འཆར་ཚུལ་ཕན་ཚུན་མཚུངས་པའི་སོ་སོའི་སྐྱེ་བོ་བརྒྱ་སྟོང་ཕྲག་ དུ་མ་ལྷན་ཅིག་ཏུ་ཚོགས་པ་ན། གང་ཐག་བཅད་པའི་དོན་ནི། རྩ་བ་བརྟན་ཅིང་འགྱུར་དུ་མེད་པ་ཞིག་ཏུ་གྱུར་ནས། དེ་དང་མི་མཐུན་པར་སྨྲ་བ་རྣམས་ལ་སྐུར་འདེབས་དང་། ཆད་ལྟ་སོགས་སུ་དྲིལ་སྒྲོགས་པ་ཡིན་ནོ། །
དེ་ལྟར་ཁ་མཐུན་པའི་ཕྱོགས་མང་བ་དེས། ཕྱོགས་ཉུང་ངུ་དར་རྫུན་དུ་གཏོང་བའི་དཔེ་ངོ་མཚར་ཅན་ཞིག་སློབ་དཔོན་ཟླ་བ་གྲགས་ པས་ཀྱང་གསུངས་ཏེ། བཞི་བརྒྱ་པར། དེ་ཉིད་ཕྱིར་ན་འཇིག་རྟེན་ཀུན། །སྨྱོན་པ་ཡིན་ཞེས་ཅིས་མི་འཐད། །ཅེས་པའི་ཐད་ཀྱི་འགྲེལ་བ་ལས། སྔོན་ཡུལ་ཞིག་ན་རྩིས་མཁན་ཞིག་ཡོད་པ། རྒྱལ་པོའི་དྲུང་དུ་སོང་ནས་ད་ལྟའི་ཉིན་བདུན་པ་ལ་ཆར་པ་ཞིག་འབབ་པ་དེའི་ཆུ་ཁ་ལ་ སོང་ཚད་ཀུན་སྨྱོན་པར་འགྱུར་རོ། །ཞེས་སྨྲས་སོ། རྒྱལ་པོས་དེ་ཐོས་ནས་རང་གི་ཆུ་བཏུང་བའི་ཁྲོན་པའི་ཁ་ལེགས་པར་གཡོགས་ནས་ཆར་པའི་ ཆུ་ནང་དུ་མི་འཆོར་བ་བྱས། འབངས་རྣམས་ཀྱིས་ནི་དེ་འདྲ་མ་ནུས་པས་ཐམས་ཅད་ཀྱི་ཁ་ལ་ཆུ་དེ་སོང་བས་ཀུན་ཀྱང་ སྨྱོན་པར་སོང་། རྒྱལ་པོ་གཅིག་པུ་སེམས་རྣལ་དུ་གནས་ནས་བསྡད། དེར་ཡུལ་མི་ཀུན་གྱི་བསམ་ཚུལ་བརྗོད་ཚུལ་དང་། རྒྱལ་པོའི་བསམ་ཚུལ་བརྗོད་ཚུལ་མི་མཐུན་པར་སོང་བས་ཐམས་ཅད་ཀྱི་རྒྱལ་པོ་ལ་ སྨྱོན་པ་ཞེས་སྨོད་པས། མཐར་རྒྱལ་པོ་ཡང་འུ་ཐུག་ནས་ཆུ་དེ་བཏུང་བས་ཀུན་དང་མཐུན་པར་གྱུར་ཏོ། །ཞེས་གསུངས་སོ། །
འོ་ན་རང་གི་བློས་ཐག་བཅད་པ་དེ་ག་རང་ལ་ ཡིད་བརྟན་རུང་ངམ་སྙམ་ན། དེ་ཡང་མིན་ཏེ། རང་རེའི་བློ་འདི་ནི་རེས་འགའ་ནོར་བ་འདྲ་བ། རེས་འགའ་ཐིག་པ་འདྲ་བ་མོ་མ་ངན་པའི་མོ་བཞིན་དུ་རྟག་ཏུ་བསླུ་བཞིན་པ་མྱོང་བས་ གྲུབ་པས་སུ་ཞིག་གིས་ཡིད་བརྟན་ཐུབ། སྔ་དྲོ་ཡིན་པ་ཐག་བཅད་པ་མང་པོ་ཕྱི་དྲོ་མིན་པར་ཐག་ཆོད། ཚེ་སྟོད་ལ་ཡིན་ཐག་བཅད་པ་རྣམས། ཚེ་སྨད་ལ་མིན་ཐག་ཆོད་པ་ཡོད། ཁ་ཆེ་འབུམ་ཕྲག་གཅིག་གིས་བདེན་པར་ཐག་བཅད་པ་རྣམས། ནང་པ་འབུམ་ཕྲག་གཅིག་གིས་རྫུན་པར་ཐག་གཅོད། དེ་རེ་རེ་ལ་ཡང་རང་རང་གི་ལུང་དང་རིགས་པ་རྡོ་རྗེ་ལྟ་བུ་བསྒྱུར་དུ་མི་བཏུབ་པ་ རེ་ལ་རྩ་བ་བརྟེན་ས་ཡོད། དེ་རེ་རེས་ཀྱང་རང་རང་གི་སྟོན་པ་དེ་བསླུ་མེད་ཀྱི་སྐྱབས་གནས་མཐར་ཐུག་ཏུ་ཁས་ ལེན། འོ་ན་གང་བདེན་པ་སུ་ཞིག་ཐག་གཅོད་དགོས།
གལ་ཏེ་མི་མང་ཁ་མཐུན་པ་ཙམ་གྱིས་མི་ཆོག་གིས། ཚད་མའི་སྒོ་ནས་ཐག་གཅོད་དགོས་སོ་ཞེ་ན། འོ་ན་ཚད་མ་བྱ་བ་ཅི་འདྲ་ཞིག་ཡོད། མིག་གིས་ཅེ་རེ་མཐོང་བའི་ཀ་བ་འདི་ཚད་མས་གྲུབ་པ་དང་དེ་ལྟར་མཐོང་བའི་བློ་དེ་ ཚད་མ་ཨེ་ཡིན། ཡིན་ན་བློ་དེ་མི་བསླུ་བ་ཇི་ལྟར་ཐག་གཅོད་དགོས། ཀ་བ་ཡོད་མེད་ཐག་མ་ཆོད་བར་དུ་བློ་འདི་ཚད་མ་ཡིན་མིན་མི་ཤེས། བློ་འདི་ཚད་མ་ཡིན་མིན་ཐག་མ་ཆོད་བར་དུ་ཀ་བ་ཡོད་མེད་མི་ཤེས་པས། ནམ་ཞིག་ན་ཐག་ཆོད།
དཔལ་སྣར་ཐང་ཆོས་ཀྱི་སྡེ་
གོང་དུ་སྣར་ཐང་ཞེས་པར་གཟིགས། །